Zabava – Oaza Znanja\nŽenu u ovom znaku Zodijaka ne zanima mišljenje…\nUvek istera po svom kako bi došla do cilja Žena Ovan zaista neizmerno ceni kada kraj sebe ima prave ljude koji je poštuju i koji se maksimalno trude da je usreće u apsolutno svakom trenutku. Ovoj brižnoj,…\nDAN VJENČANJA OTKRIVA KOLIKO ĆE VAŠ BRAK TRAJATI?…\nDatum vjenčanja ljudi biraju ukoliko ima za njih neko značenje, a numerolozi su uvjereni kako upravo ti brojevi iz datuma utiču na brak pojedinca. Brojka koja proizlazi iz datuma vjenčanja može mnogo toga da otkrije…\nSVE DO 22. JUNA OVE ZNAKOVE OČEKUJE LUDAČKA…\nProverite da li i vi spadate u ovu grupu Sunce ulazi u znak Blizanaca21. maja i boraviće u njemu sve do 21. juna 2022. godine. Vladavina Blizanaca je moćan period, iako predstavlja dualnost i može biti simbol manipulacije,…\nLEJDI GAGA OPČINJENA KONSTRAKTOM: Povukla je OVAJ potez!…\nAna Đurić Konstrakta nije samo zaludela celu Evropu i zemlje u regionu, već je privukla pažnju čitavog sveta! Jedna od onih koji nisu ostali imuni na Konstraktinu pojavu i muziku je Lejdi Gaga, sa kojom…\nŠTA NISTE ZNALI O RAKOVIMA – ASTROLOZI OTKRIVAJU…\n6 stvari koje niste znali o Rakovima - horoskop otkriva osobine koje kriju od drugih, mogu biti prava misterija! Rakovi su ljudi nepredvidivog karaktera i ponašanja, emotivne duše koje često žive u svetu snova i mašte. Mogu biti…\n6 MILIONA LJUDI NE MOŽE DA SE DOGOVORI…\nDobro pogledajte i recite nam šta vi vidite! Da li se konj okreće ulevo ili udesno? Pitanje je koje je zapalilo mreže nakon što je ova optička iluzija objavljena... Video koji prikazuje belog konja sa sitnim tačkicama…\nMOŽETE DA GLEDATE DO SUTRA I DALJE VAM…\nOptička iluzija sa krugovima i strelicama izludela je sve na društvenim mrežama! Optička iluzija koja navodno prikazuje šarene rotirajuće krugove i strelice napravila je haos na društvenim mrežama i naterala njihove korisnike da se bukvalno češu…\nHOROSKOP ZA POMRAČENJE KRVAVNOG MESECA 16. MAJA: Nešto…\nHoroskop za poramčenje Krvavog Meseca od 16. maja - saznajte kakve nam promene, završetke i novi početak donosi ova puna lunarna faza! Pomračenje Krvavog Meseca u znaku Škorpije očekuje nas u ponedeljak, 16. maja u 6:15…\nINDIJANSKI HOROSKOPSKI ZNACI: Pronađite koja ste životinja i…\nŠta mislite, da li ste vi vuk, dabar ili zmija? Indijanci su veliku moć pridavali prirodi i njenim elementima, a horoskop je svoje znakove pronašao u životinjskom svetu. Pronađite svoj znak i otkrijte kakvu vam…\nSTIŽE RETROGRADNI MERKUR, JAČI NEGO IKADA: Evo kako…\nSpremite se, stižu promene Merkur ulazi u retrogradni period svaka tri do četiri meseca, a u narednom periodu to će se desiti 10. maja i trajaće sve do 3. juna. Merkur će za to vreme…\nKada su nastali prvi splavovi u Beogradu i…\nNoćni život u Beogradu ima dugu tradiciju i malo ko zna da su prvi splavovi nastali još tokom devedesetih godina, kada su oni bili omiljeno mesto za okupljanje. Iako ih je u početku bilo malo,…\nONI SU ŽIVA SILA PRIRODE, NEMA TOG TERETA…\nŠest znakova Zodijaka koji mogu da podnesu najteže probleme Kada se ljudi nađu u teškim životnim fazama, potrebna je jaka mentalna snaga kako bi to prevazišli. Astrolozi kažu da ovi znaci Zodijaka lako prevazilaze sve…\nMAJ ĆE ZA OVA 3 ZNAKA BITI PAKLEN,…\nOčekuje vas turbulentan period na poslu i finansijske poteškoće Dok će za neke znakove Zodijaka maj biti izuzetno uspešan i to na svim poljima, neki će narednog meseca gledati u prazan novčanik. Ruska astrološkinja Tamara…\nKONAČNO ĆETE UŽIVATI U PLODOVIMA SVOG RADA: Ova…\nOtkrijte da li se vaš znak nalazi među onima koji će ovog leta imati novca. Pojedini znaci Zodijaka tokom leta 2022. godine popraviće svoju finansijsku situaciju, ali ima i onih koji će se mučiti da…


Pretraga po: prvi glas srbije | Zena.rs\nM3 Office Space zgrada iz Beograda, našla se u samom vrhu takmičenja za najlepšu fasadu Evrope koje se održava u Valensiji, u Španiji…\nSinoć je u 8 tapšala cela Srbija, ali kada je Elizabeta izašla na terasu, PANČEVO JE STALO: Pogledajte snimak koji ostavlja bez daha\nVeć dve noći Srbija u osam uveče, u vreme početka policijskog časa, izlazi na prozore, terase i balkone i u znak zahvalnosti i podrške tapše zdravstvenim radnicima.\nNevena Božović, prošlogodišnja predstavnica Srbije na pesmi Evrovizije i superfinalista muzičkog takmičenja "Prvi glas Srbije", potpisuje melodiju i tekst nove numere "Nestajem s vetrom".\nJedan stranac u 20 TAČAKA objasnio je KAKVE SU SRPSKE ŽENE, a neke stvari su PORAŽAVAJUĆE: Svima savetuje da NE MUVAJU SRPKINJE STARIJE OD 28, a razlog je UŽASAN!\nNije tajna da naše žene važe za neke od najlepših na svetu, a kako se dobar glas daleko čuje - ovo je često "mamac" za strane muške turiste. Međutim, izgleda da ih očekivanja iznevere i da često završe praznih ruku, pa je letos jedan bloger rešio da da detaljan osvrt na Srpkinje i to kako ih osvojiti.\nNataša Nikolić je članica Srpske asocijacije menadžera i direktorka je programa za razvoj ženskog preduzetništva za region Evrope, Bliskog Istoka, Afrike i Indije u kompaniji „Ernest and Young“. Ovaj program je prevashodno usmeren na žene koje su osnovale ili vode kompanije koje su u ozbiljnom usponu.\nDanas ova pevačica ŽARI I PALI Srbijom, a pogledajte kakva je bila kao dete: Da li prepoznajete devojčicu sa slike?\nDanas je ona nesumnjivo jedna od najpopularnijih pevačica u Srbiji, a da li je prepoznajete kao devojčicu?\nSara je pre 6 godina ODBILA da se TRLJA o svog kolegu pred kamerama i nazvali su je "FOLIRANTOM": Zapalila Beograd OVAKVIM nastupom\nMuzički festivam "Music Week" okupio je izvođače raznovrsnih žanrova sa naših prostora na jednom mestu. Scena je bila rezervisana za one koji su dugo u muzičkoj industriji i za one koji odskora krče sebi put do velikih zvezda. Prethodne večeri nastupila je Sara Jovanović kao predstavnik deo nove pop muzičke scene.


Beta 10. jula 2019. 20:45\nNaučnici kažu da su identifikovali najranije poznate znake homosapijensa izvan Afrike – deo lobanje nadjene u pećini u južnoj Grčkoj.\nProcenjeno je da je ovaj fosil star najmanje 210.000 godina. Naučnici su naveli u članku objavljenom danas u časopisu „Nejčr“ (Nature) da to pokazuje da je ljudska vrsta, homosapijens, počela da napušta Afriku mnogo ranije nego što se prethodno mislilo.\n„Nije mu pridavana velika pažnja“ rekla je Katerina Harvati sa univerziteta Tibingen u Nemačkoj, koautorka studije, koja je bila pozvana da prouči taj fosil.\nHarvati je rekla da rezultati ukazuju da su najmanje dve grupe ljudi živele u Srednjem Pleistocenu na tlu današnje južne Grčke – jedna rana populacija homosapijensa koja je kasnije zamenjena grupom neandertalaca.\n„Umesto jednog izlaska ljudi iz Afrike da nasele Evropu i Aziju, mora da je bilo više takvih širenja, neka od kojih nisu rezultirala stalnim naseljima“, rekao je naučnik Erik Delson.


"Imamo manje turista u Francuskoj, naravno, oko 30 do 40 odsto manje nego to se očekivalo", rekao je Le Mer danas na marginama sastanka ministara finansija i guvernera centralnih banaka u Rijadu, prestonici Saudijske Arabije.\n"To je svakako veliki pritisak na francusku ekonomiju", dodao je.\nFrancuska je jedna od zemalja koje najvie posećuju inostrani turisti. Prema podacima francuskog ministarstva, tokom 2018. godine tu zemlju je posetilo 89,4 miliona turista i donelo skoro osam odsto BDP, prenosi B92.\nTakođe, u Francusku dolazi oko 2,7 miliona kineskih turista godinje, kaže Le Mer.\n"Naravno, neće biti tako i u 2020", ukazao je francuski ministar.


Niška televizija » Gradsko veće: Grad dodatni garant Toplani (VIDEO)\nObjavljeno 24.02.2014. 15:54\nGradsko veće dalo je saglasnost da grad Niš sa „Toplanom“ i „Jugorosgasom“ zaključi protokol o regulisanju dela duga tog javnog preduzeća prema svom snabdevaču za 2013\_ 2014. godinu. Protokolom je predviđeno da grad bude dodatni garant „Toplani“ za kredit koji uzima kod “AIK” banke.\nOva i tačka dnevnog reda koja se odnosi na reviziju projekta ,,Pokretaretanje Drugog inkubacionog ciklusa Bizinis inkubator centra”, bile su teme posebne sednice Gradskog veća, kojoj je prethodila i redovno zakazana 75. sednica ovog gradskog tela.\nDug Toplane prema “Jugorosgasu” početkom februara iznosio je oko 595 miliona dinara. To javno komunalno preduzeće postiglo je dogovor sa svojim snabdevačem o smanjenju duga za 150 miliona dinara, tako što će ga preuzeti “AIK” banka. Toplana će banci izdati menice na osnovu kojih će u devet jednakih mesečnih rata i uz grejs period od 3 meseca, izmiriti 150 miliona duga. Grad će, na osnovu saglasnosti Gradskog veća dati dodatna sredstva obezbeđenja.\nGradska toplana se na kraju svake grejne sezone suočava sa velikim dugovanjima, jer svoje usluge isporučuje 6 meseci, a od korisnika ih naplaćuje 12 meseci. Ove godine, kako ocenjuju u Gradskom vecu, to dugovanje je najmanje do sada.\nVeće je usvojilo rešenje o prihvatanju učešća u sufinansiranju projekta “Pokretanja drugog inkubacionog ciklusa” i osnivanje “Centra za informaciono-komunikacione tehnologije Inkubator Centra. Za ovu godinu, predviđeno je da Grad učestvuje sa 17 miliona dinara.\nKako je ocenjeno, ovaj projekat, koji se pokazao kao veoma uspešan u drugim gradovima, nije davao najbolje rezultate. Zato je krajem 2013. godine urađena reorganizacija. Za 2014. godinu, Centar je započeo sa novim rukovodstvom i novim tržišnim načinom poslovanja. Otvoren je centar za zavarivanje, a u planu je ogranak za proizvodnju pečuraka.. U nadležnoj upravi kažu i da postoji interesovanje investitora iz Norveške za otvaranje postrojenja za izradu bezbedonosne opreme, ali se očekuje finansijska stabilnost projekta, koju treba svojim delom da potvrdi i Grad.\nNa sednici Gradskog veća, koja je prethodila, usvojen je i zaključak o programu rada sportskih organizacija, za koje je ove godine izdvojeno 170 miliona dinara, odnosno za oko 30 miliona manje u odnosu na prethodnu godinu. Taj novac raspoređen je na 17 klubova. Ženski fudbalski klub “Mašinac”, zbog višemesečne blokade nije predviđen za dobijanje novca iz budžeta.


Borac dočekuje Vojvodinu - Ozonpress :: internet portal\nBorčev trener Nenad Lalatović očekuje izuzetno tešku utakmicu protiv Vojvodine dodajući da je kvalitet na strani ekipe iz Novog Sada.\n„Goste moramo respektovati jer su dobili jednu Sampdoriju ili Partizan, tu su među tri najbolja tima u zemlji, bore se za treće mesto“, podvlači Lalatović i dodaje. „Imaju sjajne pojedince, da ih ne nabrajam, koji jednim potezom mogu da reše utakmicu, ali bukvalno jednim. Tačno je da su u poslednje vreme doživeli jedan poraz i jednom remizirali, ali to ništa ne znači. Uloga favorita je na strani Vojvodine“.\nIpak, Borac se neće lako odreći tri boda…\n„Naravno, mi imamo svoje planove, adute, želimo pobedu kao protiv Novog Pazara, hoćemo da obradujemo naše verne navijače i marljivo se spremamo za duel“.\nI pored postojećih reflektora utakmica će se odigrati u nedelju od 15.00 časova.\n„Ne razumem Savez i odluku da se utakmica igra u vreme ručka umesto u večenjem terminu kad bi na stadion došlo pet, šest hiljada posetilaca. Ovako ćemo imati jedva hiljadu gledalaca.Tačno je da je bilo problema sa reflektorima, ali dolazila je ekipa, sredila stvari i dobili smo zeleno svetlo za noćne utakmice. Ponavljam termin nije dobar ni zbog igrača koji moraju da obeduju u jedanaest sati i da menjaju bioritam, što se može odraziti na igru tima“, zaključio je Lalatović.\nOmbudsman 26/09/2015 u 07:27 Odgovorite\nTri sata, pa aman nije novembar.\nRadivje Korac 27/09/2015 u 08:48 Odgovorite\nTri puta ste Savez izradili sa reflektorima i to u direktnom prenosu,e sad vam neveruju.


Bentley Continental GT novi rekorder Pikes Peaka u konkurenciji serijskih automobila - Auto Republika\nBentley je 156 krivina prošao za 10 minuta, 18,488 sekundi.\nPočetkom juna, Bentley je najavio da će napasti rekord Pikes Peaka u konkurenciji serijskih automobila. Za mnoge, to je bilo iznenađenje, iz prostog razloga što brdsko-brzinske trke nisu „fah“ luksuzne britanske marke. Međutim, ispostavilo se da su Bentleyju bili veoma ozbiljnI, tako da je Continental GT postavio novi rekord u konkurenciji serijskih automobila.\nVozač je bio „Kralj planine“, Ris Milen, koji je deonicu dugačku 20 kilometara odvezao za 10 minuta, 18,488 sekundi. Da bismo dobili pravi uvid u postignuće, treba reći da je Conti GT bio brži u odnosu na prethodni rekord za 8,4 sekunde, uz prosečnu brzinu od 112 km/h.\n„Ovo je neverovatan finiš“, bile su prve reči Risa Milena nakon rekordne vožnje. „Došli smo ovde s jednom stvari na umu, a to je da Continental bude najbrži serijski automobil na Pikes Peaku, odnosno da postavi novi rekord.“\nLinija starta Pikes Peak International Hill Climba je na 2.835 metara nadmorske visine, a uspon iznosi čak 1.524 metra, uz 156 kriina. Na vrhu, gustina vazduha je za trećinu manja nego na nivou mora, što dvanaestocilindarsku mašinu stavlja na velike muke. Uprkos tome, rekord je pao, i to uz pomoć W12 motora bez modifikacija (625 ks).\ntags: bentley Continental GT Pikes Peak rekord\nprevious Volkswagen Golf R vs Megane RS na Nirburgringu (VIDEO)\nnext EU stavlja "pod lupu" pomoć države Španije PSA grupi


Poništen tender za izgradnju zgrade IDDEEA u Banjaluci vrijedan 15,2 mil KM - M-Kvadrat\nPoništen tender za izgradnju zgrade IDDEEA u Banjaluci vrijedan 15,2 mil KM\nKomisija za rješavanje žalbi (KRŽ) poništila je tender za izgradnju zgrade Agencije za identifikaciona dokumenta, evidenciju i razmjenu podataka (IDDEEA) u Banjaluci vrijedan 15,2 mil KM.\nPodsjećanja radi, IDDEEA je raspisala tender za izgradnju zgrade u Banjaluci vrijedan oko 22 mil KM, a nedugo zatim odlučila da ga poništi, što joj tada nije pošlo za rukom jer se na tu odluku žalio jedan od učesnika tendera. Nakon odluke KRŽ da se taj tender nastavi IDDEEA je u julu ove godine kao najpovoljnijeg ponuđača izabrala konzorcijum koji čine kompanije Integral inžinjering iz Laktaša, Butmir iz Sarajeva, New Sanatron inženjering iz Novog Grada, Umel iz Tuzle i Elektroobnova iz Banjaluke, koji su ponudili da će novu zgradu IDDEEA na zemljištu bivše kasarne Trapisti u Banjaluci izgraditi za 15.199.353 KM.\nNa ovu odluku IDDEEA žalila su se druga dva učesnika na tenderu i to konzorcijum na čelu sa Aragosta investom iz Banjaluke, a koji čine još kompanije DOS Elektro, Omnicom, Lanaco, Građenje Đurić takođe iz Banjaluke te kompanija Optimal sistemi iz Zagreba kao i grupa ponuđača koju čine firme Braća Mićić iz Modriče, SMB Gradnja iz Subotice, Euro Cons Group iz Vršca, Geokop iz Dervente, Limoplast iz Gradačca te banjalučke firme Euromon, Moderne komunikacione mreže i Preventiva.\nOni koji su se žalili na tender osporavali su ponudu izabranog izvođača radova u smislu da nije ispunio određene uslove tendera, što im je na kraju u nekim dijelovima i priznato.\nZbog poništavanja ovog tendera IDDEEA, odnosno budžet BiH, po svemu sudeći, izgubiće 1,4 mil KM, koliko su platili za građevinsku dozvolu, a koja im vrijedi do oktobra sljedeće godine.\nPrethodni članakNa sajmu namještaja u Kelnu učestvuje sedam izlagača iz BiH\nNaredni članakŽepče: Traži se izvođač radova za trafostanicu vrijednu 2,8 mil KM


E2E priča – Nova obuka: Operater za alu tube u Kragujevcu | Znanjem do Posla\nE2E priča – Nova obuka: Operater za alu tube u Kragujevcu\nod strane Sandra Vlatkovic | jan 11, 2021 | Alu tube, CNC, Kragujevac, Obuka na radnom mestu, Orion World | 0 Komentara\nKragujevac: Kragujevačko preduzeće „Orion World“ u Kragujevcu, koje prvi put učestvuje u programu „Znanjem do posla“, primiće 15 mladih na obuke za tri zanimanja.\nZa operatera za proizvodnju aluminijumskih tuba obučavaće se deset kandidata, dva za operatera štampe na alu tubama i tri za CNC operatera.\n„Razrada“ zanimanja uz SKA analizu\nU Orionu, pripremajući se za početak, rade na izradi programa obuke za zanimanje operater za proizvodnju alu tuba, u okviru koga će mladi sticati potrebna znanja i veštine.\nZa kompaniju je učešće u tome potpuno novo iskustvo budući da se prvi put „razrađuje“ jedno od zanimanja uz primenu SKA analize po programu „Znanjem do posla“.\nU izradu programa obuke za zanimanje operater na alu tubama uključeni su predstavnici kompanije i partnera na projektu Razvojnog biznis centra (RBC).\n„Jako je temeljno odrađena SKA analiza, ide se do detalja, obuka se razvija baš prema našim potrebama. Formulišemo sve ono što kandidat treba da nauči ovde, proces rada u našoj proizvodnji“, rekla je HR menadžer firme Marina Kostić.\nPrema njenim rečima, u firmi su vrlo zadovoljni postupkom i smatraju da bi uz SKA analizu trebalo da se odradi program obuke i za sva druga zanimanje u preduzeću.\n„Do sada nismo imali tako razrađen program obuke ni za jedno zanimanje, niti ovako sistematizovana znanja i veštine koje naš novi radnik treba da ima“, rekla je Marina.\nDodala je da je uverena da SKA analiza može da se primeni na svako zanimanje u kompaniji, da se detaljno izradi program po kome će se obučavati radnici.\n„Sigurno ćemo u preduzeću inicirati da se SKA analiza odradi i za druga zanimanja“ rekla je Marina.\nU „Orion World“ kažu da će po programu „Znanjem do posla“ obučavati mlade kadrove prema potrebama kompanije, a u skladu sa znanjima i veštinama koje treba da poseduju za kvalitetno obavljanje posla.\nZnanje, veštine, stavovi\nU RBC kažu da je pored dobrih kandidata važno imati i dobar program njihove obuke. U okviru projekta Znanjem do posla, uz korišćenje švajcarske metodologije- SKA analize, do sada je izrađeno više od 30 programa obuke, pored ostalog, za CNC operatere, zavarivače, elektromontere, šivače i druga zanimanja.\nU saradnji sa firmom „Orion World“ prvi put se izrađuje program obuke za zanimanje operater aluminijumskih tuba.\n„Po švajcarskoj metodologiji koju primenjujemo na projektu Znanjem do posla prvi korak je uvek razvoj programa obuke za koji se radi SKA analiza (znanje, veštine, stavovi). To je analiza samog zanimanja, sagledavanje radnih aktivnosti i oblasti kompetencijai. Zatim se za te oblasti kompetencija definišu potrebna znanja, veštine i stavovi kako bi radnik adekvatno obavljao posao, a na osnovu toga izrađujemo program obuke koji je osnova mentorima u kompaniji za obuku kandidata“, navela je direktorka RBC Marija Stojadinović.\nSKA analizu, dodala je ona, radimo sa radnicima na različitim nivoima, jedan deo uvek sa operaterima- neposrednim izvršiocima, a zatim i sa njihovim nadređenima, sa kojima se proverava opis zanimanja i definišu znanja, veštine, stavovi.\n„Obavljamo i konsultacije sa predstavnicima teoretske obuke, da se sve uobliči u kvalitetan program koji je praktično orijentisan“, istakla je direktorka RBC.\nZa drugo zanimanje CNC operater već postoji program obuka, dok će se za operatera štampe na alu tubama prilagoditi postojeći, ranije izrađen, program za štampare u radu sa knjigama.\nSve tri obuke počeće sredinom januara.\nU RBC kažu da su sva tri zanimanja veoma atraktivna na tržištu rada i potrebna kompaniji Orion World.\nProgram obuke na radnom mestu pruža priliku mladima da se osposobe za jedno od ovih zanimanja, uz pomoć iskusnih i kvalitetnih mentora kompanije, da postanu konkurentniji na tržištu rada i steknu realnu šansu da se zaposle u metalskoj industriji.


Uzvratni mečevi 2. pretkola kvalifikacija za najelitnije evropsko klupsko takmičenje\nLIGA PRVAKA Zvezda na popravnom, Galatasaraj u nemogućoj misiji\nVečeras se igraju revanš utakmice 2. pretkola Lige prvaka. Fokus će biti na susret u Beogradu, gdje će Crvena zvezda juriti zaostatak jednog gola iz Kazahstana (1:2), dok je Galatasaraj u nemogućoj misiji pošto revanš sa PSV-om dočekuje nakon poraza od 5:1.\nIzabranici Dejana Stankovića igraju i protiv neugodne tradicije, obzirom na to da su "Crveno-bijeli" izgubili u posljednja tri međusobna duela sa kazahstanskim predstavnikom, a jedan od ta tri poraza je bio na stadionu "Rajko Mitić".\nNavijači Crvene zvezde se nadaju da će njihovi ljubimci večeras prekinuti niz poraza protiv Kairata, a "Crveno-bijeli" su favoriti večeras. Tako Mozzart na pobjedu Zvezde daje kvotu 1.47, dok je koeficijent za iznenađenje i eventualni trijumf Kazahstanaca 7.75.\nAko je prvak Srbije razočarao svoje navijače, šta tek reći za fudbalere Galatasaraja koji su se iz Ajndhovena vratili sa pet golova u svojoj mreži. Izabranici Fatiha Terima večeras dočekuju PSV, ali pred njima je nemoguća misija. Moraju nadoknaditi četiri gola zaostatka, a kladionice ne vjeruju večeras ni u njihovu minimalnu pobjedu. Pa, Mozzart na njihov trijumf nudi koeficijent 3.15, dok je pobjeda PSV-a vrijedna 2.25.\nPored ove dvije utakmice, večeras se igra još sedam susreta 2. pretkola Lige prvaka. Kompletnu ponudu možete pronaći na "Mozzart Bet" sajtu.\nNekoliko zanimljivih duela u 2. pretkolu Lige prvaka\n14.07.2021 u 22:40\nJuventus prodaje Ronalda, ko može platiti Portugalca\n11.03.2021 u 18:10


Individualni program - Krav Maga - IKMF Serbia\nAddress Room 118, Tower A\nDay's\tTue, Thu, Sat\nPrivatni treninzi su sjajan način da se fokusirate na ono to smatrate da Vam je neophodno i što želite da trenirate. Niste u mogućnosti da pohađate grupne treninge zbog nedostatka vremena, posla ili porodičnih obaveza? Da li želite malo više pažnje ili želite da rafinišete Vaše veštine? Da li želite da se fokusirate na specifičnu oblast koja Vam je od interesa? Trening u većim grupama vam ne odgovara i želite da vežbate u podsticajnom okruženju svoje porodice ili prijatelja?Voleli bi ste zajedničku aktivnost sa svojim prijateljima, koja će vas zbližiti i gde ćete provesti kvalitetno vreme?\nU tom slučaju privatni treninzi su odlični za vas.\nINDIVIDUALNI ILI MALE GRUPE\nPrivatne treninge realizujemo u formi individualnog ili treninga u malim grupama.\nIndividualni trening je tip treninga na kom vežbate samostalno sa instruktorom. Individualni trening će doneti najbrži napredak i razvoj za najkraće vreme. I najbolje od svega, uvek možete trenirate u vreme koje vam najviše odgovara. Dovoljno je samo da se dogovorite sa instruktorom.\nTrening u malim grupama je jako sličan privatnim Krav Maga časovima, ali je usmeren na grupe prijatelja ili porodica koje bi želele da treniraju u privatnosti izabrane lokacije.U malim grupama trenirate uz stalnu pažnju instruktora i uz stalnu mogućnost promene partnera za vežbanje, što samo može da ubrza vaš napredak. Odlična grupna podrška i takmičarski duh lišen sujete su faktori koji će vas gurati napred kroz najrealističniji sistem samoodbrane ikada stvoren i dati dodatnu snagu.\nPrivatni treninzi podrazumevaju posebno skrojen trening režim koji će drastično ubrzati napredak. Privatni treninzi omogućavaju da se pozabavite posebno temom koja vas interesuje ili da se jače usmerite na postojeći nastavni plan. Privatni trening se može sprovoditi redovno ili za specifičnu temu.\nPrivatni treninzi Krav Mage će Vam omogućiti da, pre svega, savladate i usvojite spektar samoodbrambenih veština, ojačate karakter i pozitivne osobine ličnosti na potpuno realističan način u atmosferi i okruženju za koje nalazite da je podsticajno. Povećanje samopouzdanja i značajno unapređenje kondicije i zdravlja su poboljšanja koja ćete nesumnjivo primetiti već nakon nekoliko treninga. Kroz raznovrsne realistične scenarije i simulacije unapredićete proces donošenja odluka i potpuno ćete eliminisati paniku, strah i druga negativna osećanja iz repertoara reakcija na stresnu i opasnu situaciju.\nZajedničko prevazilaženje teškoća tokom treninga će dodatno očvrsnuti vaš karakter i ojačati postojeće veze.\nU zavisnosti od Vašeg napretka, možete da očekujete stalnu evoluciju treninga.\nIzbor prikladnog vremena treninga i/ili partnera


Saradnja Općine Novi Grad i Svjetskog saveza bh. dijaspore\nOpćinu Novi Grad Sarajevo prošle sedmice je posjetila delegacija Svjetskog saveza dijaspore Bosne i Hercegovine, koju je predvodio potpredsjednik Saveza Haris Halilović.\nDelegaciju, u kojoj su bile i Hiba Čelik i Sebiha Turkanović ugostili su Đenan Šarkinović, savjetnik načelnika Općine Novi Grad i Džemaludin Kahrović, pomoćnik Općinskog načelnika za privredu i lokalni ekonomski razvoj.\nPovod za zajednički sastanak bila je inicijativa Općine upućena Savezu za razvijanje programa zajedničkog djelovanja usmjerenog ka jačanju poslovne mreže između dijaspore BiH i ove lokalne zajednice, kao i unapređenje djelovanja institucija za sistemsko rješavanje normativnopravnog okvira saradnje sa našom dijasporom.\nPredstavnici Općine Novi Grad upoznali su goste sa programskim aktivnostima, koje je ova lokalna zajednica provela u posljednje tri godine, sa naglaskom na provedene podsticajne mjere razvoja privrede i zapošljavanja, koje su uslovile kreiranje novih radnih mjesta i zapošljavanje, te povećanje proizvodnje, izvoza, jačanje kapaciteta firmi, razvijanje novih poslovnih vještina prekvalifikacijom i sl.\nIstaknuto je da je jedna od strateških mjera Općine Novi Grad i saradnja sa bh. dijasporom, koja predstavlja veliki potencijal za našu zemlju i može doprinjeti bržem ekonomskom i društvenom razvoju.\nKako su ovom prilikom istakli predstavnici Svjetskog saveza bh. dijsapore, trenutno dijaspora broji više od dva miliona Bosanaca i Hercegovaca u svijetu, a različiti organizacioni oblici udruživanja dijaspore kontinuirano djeluju na očuvanju identiteta u vidu organizacije dopunskih škola za učenje maternjeg jezika, organizacije kulturnih dešavanja koje u pozitivnom ozračju oslikavaju savremenu BiH i sl. Posebno su istakli problem nepostojanja ministarstva na državnom nivou koje bi bilo nadležno za dijasporu, zatim potrebu za bolji angažman diplomatsko konzularnih predstavništava.\nDogovoreno je da će se saradnja između Općine i Saveza nastaviti shodno zajedničkim interesima i ciljevima.


Migranti još nisu krenuli iz "Lipe", vlasti u Konjicu protiv njihovog dolaska\nTRAKAVICE Migranti još nisu krenuli iz "Lipe", vlasti u Konjicu protiv njihovog dolaska\nAutobusi s migrantima čekaju u Bihaću\nMigranti iz kampa "Lipa" još se nisu uputili prema Bradini gdje je planiran njihov smještaj u kasarni Oružanih snaga BiH, a zbog čega negoduju mještani. Migrante na novu lokaciju trebao bi prevoziti konvoj od najmanje 11 autobusa.\n- U vezi novonastale, ničim izazvane i nenajavljene situacije, a u vezi sa eventualnim smještanjem migranata na područje općine Konjic, lokalitet kasarne u selu Bradina, imamo potrebu da istaknemo da smo, najblaže moguće rečeno, neugodno iznenađeni i rezignirani ovim potezom nadležnih nivoa vlasti. Općina Konjic je u ne tako davnim vremenima pokazala svoje veliko srce i primala izbjeglice iz Foče, Hadžića, Nevesinja, Gacka, Prozora, Mostara, Čapljine, Stoca i mnogih drugih krajeva BiH, u pojedinim momentima broj domicilnog stanovništva i protjeranih ljudi bio je gotovo isti i izdržali smo. Među prvim smo priskakali u pomoć kod poplava i svih ostalih humanitarnih aktivnosti - naveli su u saopćenju.\n- Zato nas još i više pogađa ovakav neprimjeren pokušaj smještanja izbjeglica na područje općine Konjic. Nadalje, vođeni posljednjim negativnim iskustvima građana BiH, moramo istaći da je to područje izuzetno rijetko naseljeno i da postoji realna opasnost da broj migranata u mnogome nadmaši broj domicilnog stanovništva. Objekat Kasarne u Bradini u kojoj se žele smjestiti migranti, nalazi se u neposrednoj blizini osmogodišnje škole Bradina, što dodatno stvara bojazan za bezbjednost učenika u ovoj školi, poučeni iskustvima iz drugih sredina , gdje su zabilježena neželjena dešavanja - navode.\nU konvoju najmanje 11 autobusa\n- U vezi navedenog smještanje migranata na lokalitet Bradina, može poslati upravo suprotnu poruku i umnogome zaustaviti naše planirane aktivnosti. Grad Konjic nije bez razloga proglašen prvim otvorenim gradom i mi ćemo uraditi sve da i dalje slovimo kao takvi. Spremni smo i prihvatiti određen broj migranata, pogotovo porodica, ali zahtjevamo da svaka općina u Federaciji primi određen broj migranata u skladu sa svojom veličinom i mogućnostima. Jednostrano, nenajavljeno smještanje migranata na teritoriju naše općine nećemo tolerisati i učiniti ćemo sve, što je u okviru zakonskih rješenja da to spriječimo - navodi se u saopćenju Općine Konjic.\nDramatično na Bradini: Građani ne žele migrante, imaju poruku za Izetbegovića, Čovića i Dodika\n29.12.2020 u 17:48\nKolegij Skupštine KS: Neka viši nivoi vlasti u potpunosti preuzmu upravljanje migrantskom krizom


Uoči festivala „Mirdita, dobar dan“ vrata CZKD oblepljena porukama desničara | Insajder\nUoči festivala „Mirdita, dobar dan“ vrata CZKD oblepljena porukama desničara\nUlaz u Centar za kulturnu dekontaminaciju, gde će festival biti održan festival “Mirdita, dobar dan” oblepljen je plakatima i porukom "Mirdita, laku noć". Istovremeno, na društvenim mrežama najavljeni su protesti protiv održavanja ovog festival srpske i kosovske kulture.\nZavetnici su na društvenim mrežama najavili će se okupiti ispred Hrama Svetog Save, odakle će se uputiti u Centar za kulturnu dekontaminaciju, a, kako su naveli u objavi, nekoliko organizacija je takođe najavilo dolazak na protest.\nProgramski direktor Inicijative mladih za ljudska prava i jedan od organizatora festivala "Mirdita, dobar dan" Ivan Đurić je, povodom održavanja festivala i najavljenog protesta desničara, istakao da nacionalizam buja u Srbiji i na Kosovu, dok je cilj festivala da se mladi sastanu, druže i pošalju poruku mira u svet.\n"Godinama se šire laži o festivalu, a zapravo poruka je da se širi mir i pomirenje između srpskog i kosovskog društva, a ne nasilje, mržnja i razdvajanje", rekao je Đurić.\nFestival “Mirdita, dobar dan” godinama unazad prati okupljanje i ometanje desničara. „Mirdita, dobar dan“ je festival koji predstavlja aktuelnu kulturnu i društvenu scenu Kosova, a organizuje ga Inicijativa mladih za ljudska prava, Građanska inicijativa iz Beograda i NVO Integra iz Prištine.


Propao prvi pokušaj pomirenja stranaka u Makedoniji\nIzvor: RTS, 06.Nov.2018, 15:03\nSastanak stranaka vlasti i opozicije u Makedoniji sa predsednikom skupštine Taljatom Džaferijem, zamišljen kao koordinacija parlamentarnog pomirenja, nije uspeo jer predstavnici najuticajnije opozicione VMRO-DPMNE nisu došli. Potom je i Alijansa za Albance napustila sastanak.\nJedina tačka dnevnog reda ovog sastanka bila je formiranje međupartijskog parlamentarnog tela za pomirenje i integraciju. >> Pročitaj celu vest na sajtu RTS <<\nPoslanici iz parlamentarne grupe VMRO-DPMNE nisu došli, a sastanak je odmah napustio Surija Rašidi iz Alijanse za Albance, preneo je portal MKD.\nNa sastanak su došli poslanici nove nezavisne parlamentarne grupe VMRO-DPMNE, koji su nakon glasanja za inicijativu o ustavnim promenama izbačeni iz matične stranke.\nOd njih osam nisu došla trojica optužena za nasilje u parlamentu 27. aprila prošle godine.\nRašidi je, nakon napuštanja sastanka, rekao da ciljevi okupljanja i tela koje bi trebalo da bude formirano i da radi na pomirenju nisu baš sasvim jasni.\n"Stiče se utisak da se radi o prikupljanju dnevnopolitičkih poena i pokušaju da se na mala vrata dođe do amnestije za optužene za nasilje u parlamentu 27. aprila", rekao je Rašidi.\nOpoziciona stranka VMRO-DPMNE nije se odazvala jer sastanak vodi Džaferi.\nPropao pokušaj pomirenja stranaka u Makedoniji\nIzvor: B92, 06.Nov.2018\nSkoplje -- Sastanak stranaka vlasti i opozicije u Makedoniji, zamišljeno kao parlamentarno pomirenje, sa predsednikom skupštine Taljatom Džaferijem, nije uspeo...Nakon toga Alijansa za Albance je napustila sastanak...Jedina tačka dnevnog reda ovog sastanka bila je formiranje međupartijskog parlamentarnog...


Rakić: Srpska lista pobedila u svih 10 srpskih opština. Stojanović: U Gračanici su dobili jasnu poruku, politika će morati da se menja - Medija centar\nRakić: Srpska lista pobedila u svih 10 srpskih opština. Stojanović: U Gračanici su dobili jasnu poruku, politika će morati da se menja\nPredsednik Srpske liste Goran Rakić saopštio je da su kandidati Srpske liste pobedili u svih 10 opština sa srpskom većinom.\n„Pored svih pritisaka i napada na naš narod, na današnjim izborima pokazali smo snagu, jedinstvo i slogu. Srpski narod na ovim izborima poslušao je poziv svoje Srpske liste i svog predsednika Aleksandra Vučića i ovom rekordnom izlaznošću dao podršku da se nastavi borba za ostanak i opstanak na ovim prostorima”, rekao je Rakić.\nRakić je na konferenciji za novinare kazao da je kandidat za gradonačelnika Severne Mitrovice Milan Radojević osvojio 100 odsto srpskih glasova u ovoj opštini i istakao da su u “opštini Gračanica, građani pokazali visok stepen odgovornosti”\n“Naša kandidatkinja Ljiljana Šubarić, osvojila je oko četiri puta više glasova od svog protivkandidata“, rekao je Rakić i naglasio da su to preliminarni podaci.\nU Gračanici, najvećoj većinski srpskoj opštini na Kosovu, slavlje članova i simpatizera Srpske liste počelo je oko 21 sat. Prema preliminarnim rezultatima Centralne izborne komisije u ovoj opštini ubedljivo vodi kandidatkinja Srpke liste Ljiljana Šubarić. Ona nije želela da govori za medije, rekavši da će u ime svih kandidata govoriti predsednik Srpske liste Goran Rakić.\nS druge strane samostalni kandidat za gradonačelnika Gračanice Branimir Stojanović rekao je večeras za Glas Amerike da je “ovo definitivno bila jedna neravnopravna politička borba i utakmica u kojoj je bilo svega i svačega“.\n„Od prevelikih obećanja koja su dolazila s druge strane, ucena, pritisaka… Mislim da je najvažnija stvar koja se zapravo desila, poruka koju je ipak trećina Srba skoro, ovde poslala rukovodstvu Srpske liste i srpskoj državi. To je moj osnovni utisak. Jedan veliki broj ljudi je rekao da se ne slaže sa onim kako se danas politika sprovodi i da će ti ljudi koji donose odluke nakon euforije i svega ovoga što ćemo imati danas i sutra dobro razmisliti i o toj poruci“, naveo je Branimir Stojanović.\nStojanović smatra da „nije dovoljno samo pobeđivati u srpskim sredinama kada imate sve instrumente u rukama, već morate vro dobro da oslušnete šta vam trećina Srba u jednoj opštini kaže“.\n„Imajući sve u vidu ja sam apsolutno zadovoljan. Kada vodite kampanju u nekoj poluilegali, kada se sve svede na društvene mreže i kada u uslovima „korone“ ne možete da priđete ljudima, onda nije čudo da imate ovakav rezultat“, rekao je Stojanović.


Kujević: obavezni smo da pomognemo našoj braći u Sriji, Plojović osuđuje sve koji motivišu muslimane- Video - Sandžak Haber - Sandžačke Internet Novine\nAbdurahman ef. Kujević pomoćnik Muamera Zukorlića za sjeverni Sandžak nedavno je u jednom svom predavanju govorio i o sukobima u Siriji stajući otvoreno na stranu pobunjenika koji se bore u Siriji protiv režima Bašara Al Asada.\nPomoćnik muftije za sjeverni Sandžak je rekao da je to mubarek revolucija koja je zahvatila svetu zemlju Šam, i da su to pobede za pobedom te da “oni koji se bore nijesu gubitnici nijesu, navodeći da muhmini (vjernici) ne mogu biti na gubitku”.\n“Oni pobjeđuju, njihovi gubitnici ili njihovi mrtvi u Šehidi kod Allaha u to nema nikakve sumnje, a to je najveća deredža, jeste bolno ali je to temelj pobede Islama i Muslimana”.\nPrethodni tekstPismo NVO “Put Sredine” na optužbe Rešada ef. Plojovića\nSledeći tekstPartnerstvom sa Turskom do novih radnih mesta za Novopazarce


Nasledno pravo - Advokatska kancelarija Miloš Antić\nKonsultacije o nasleđivanju Nužni deo Svojeručni testament Naslednička izjava Pokretanje ostavinskog postupka Pismeni testament pred svedocima Zastupanje pred sudom Zakonsko nasleđivanje Ugovor o doživotnom izdržavanju\nTu smo da Vam pomognemo da rešite svoje probleme, koji su ponekad veoma bolni, budući da se radi o bliskim srodnicima, koji iz nekog razloga nisu u stanju da se oko podele dogovore. Čak i kad je saglasnost naslednika, ili potencijalnih naslednika, oko podele imovine ostavioca na visokom nivou, potrebno je sa aspekta pravne tehnike urediti te odnose na najbolji mogući način kroz ugovore o doživotnom izdržavanju, ili raspodeli imovine za života.\nTestament svakako predstavlja vrlo važan institut naslednog prava obzirom da predstavlja strogo ličnu, jednostranu izjavu volje za to sposobnog lica, kojom ono određuje raspodelu svoje imovina za slučaj smrti. Dve najzastupljenije forme testamenta su: svojeručni testament i testament pred svedocima. Svojeručni testament kao što samo ime kaže sastavlja ostavilac koji je pismen i važno je da isti bude napisan rukom i potpisan od strane ostavioca, ostavilac koji na kraju testamenta ostavi otisak kažiprsta čini ništavan testament i kao takav nema uticaja u pravnom saobraćaju. Testament pred svedocima može da sastavi ostavilac koji je sposoban za rasuđivanje i ima testamentalnu sposobnost, zna da čita i piše i neopozivo izjavi u prisustvu dva svedoka, punoletna građanina, nakon što pročita tekst zaveštanja da je to njegova poslednja volja.\nPored ova dva najzastupljenija oblika testamenta postoji i sudsko zaveštanje kao i brodsko, konzularno i usmeno zaveštanje koje je najstroža forma jer zahteva izuzetne prilike u kojima se ostavilac nalazi kao i istovremeno prisustvo tri svedoka pred kojima ostavilac izjavljuje svoju poslednju volju.\nZakonom o nasleđivanju regulisana su pitanja ko može biti naslednik, kako sastaviti smrtovnicu i dati nasledničku izjavu. Naslednik se može prihvatiti nasleđa ili se odreći nasleđa i to se u formalnom smislu vrši putem nasledničke izjave. Odricanje od nasleđa u korist ostalih naslednika predstavlja čestu pojavu u ostavinskom postupku kada naslednici iz određenih ličnih razloga ustupaju svoj nasledni deo ostalim srodnicima pozvanim na nasleđe. Prema važećim propisima vođenje ostavinskog postupka poverava se Javnim beležnicima i to od sastavljanja smrtovnice do donošenja rešenja o nasleđivanju, čime se na izvestan način rasterećuje rad suda u tom delu.\nUgovor o doživotnom izdržavanju predstvalja poseban ugovor naslednog prava kojim se definišu obaveze i prava davaoca i primaoca izdržavanja. Ovim ugovorom obavezuje se davalac izdržavanja da doživotno izdržava primaoca izdržavanja, a naročito da ga neguje i pazi, u bolesti obezbedi adekvatan medicinski tretman, stara o njegovoj ishrani, odeći i obući, posle smrti sahrani i izda podušje po mesnim običajima, te da mu doživotno pruži neophodnu brigu, negu i pomoć. Primaoci izdržavanja s druge strane pak, u znak zahvalnosti, ostavljaju svu ili deo imovine davaocu izdržavanja.


Završena izgradnja novog mosta u Skeli\nZavršena izgradnja novog mosta u Skeli\nRadovi na izgradnji novog mosta trajali su mesec dana\nNakon izgradnje mosta u Ulici Miloja Beljinca u Skeli, u ovoj mesnoj zajednici je završena izgradnja još jednog novog mosta preko obodno-gravitacionog kanala.\nSrušen je most u Dragojlovića kraju, koji je bio u veoma lošem stanju i koji je, samim tim, ugrožavao bezbednost u saobraćaju. Radovi na izgradnji novog mosta trajali su mesec dana, a izvođač je bio JVP ”Beogradvode”.\nMilan Stojić, predsednik Saveta MZ Skela, podsetio je da su u jednoj godini urađena dva mosta koja su više od 40 godina bila u vrlo lošem stanju.\n"Most nam puno znači, jer se preko 40 godina prelazilo preko improvizovanog drvenog mosta kojem je stalno pretilo urušavanje što se jednom i desilo", rekao je Stojić i dodao da će sada više od 100 poljoprivrednika imati bezbedan prolaz do svojih parcela.\nDo kraja godine će biti urađen još jedan most u Grabovcu, a radi se i projektna dokumentacija za most u Poljanama, najavio je Dejan Kamber, savetnik predsednika Gradske opštine Obrenovac.\n"Time će se zaokružiti slika dotrajalih mostova koji su se nalazili na kanalskim prelazima te će poljoprivrednici nesmetano moći da vrše poljoprivrednu proizvodnju", kazao je Kamber.\nObilasku novog mosta prisustvovali su i predsednik Gradske opštine Obrenovac, Miroslav Čučković, njegov pomoćnik Radovan Manojlović kao i odbornik u Skupštini Gradske opštine Obrenovac Života Mirčetić.


Podsetimo, Tea Katai je početkom ove sedmice na društvenim mrežama svojim stavovima uzburkala javnost u SAD, u kojoj je prethodne sedmice došlo do protesta u više desetina gradova, neretko praćenih i nasiljem.\nAleksandar Katai je, naime, morao da dođe na sastanak sa upravom Galaksija. On je bio najavljen, verovatno i održan u četvrtak u večernjim satima po srednjeevropskom vremenu, ali se ni klub ni igrač nisu oglašavali posle toga.\nOstalo je nejasno, bar u ovom trenutku, da li i kakva kazna čeka našeg fudbalera, kome po nekim američkim medijima možda čeka i otkaz zbog pomenutog incidenta.\nSam klub se prethodno oglasio na društvenim mrežama i to na sledeći način:\nLA Galaksi podržava ljude svih boja kože, naročito one iz tamnopute populacije, u njihovim protestima i borbi protiv sistematskog rasizma, društvene nejednagosti i nasilja. Naš klub će održati sastanak sa Kataijem ovog četvrtka, 4. juna, i odlučiti o daljim koracima. Sada je vreme da se psovetimo našoj ulozi u borbi protiv rasizma u društvu u kome živimo", navodilo se u saopštenju Galaksija.\nAko dobije otkaz, zbog kršenja ugovora mogao bi da ostane i bez ranije zagarantovanog novca. Njegova plata u Los Anđelesu nikada nije javno objavljena, ali je specijalizovani sajt koji prati zbivanja u MLS ligi, "mlssoccer", istakao posle njegovog prelaska iz Čikago Fajera da je "tamo primao 1,38 miliona dolara (po sezoni), a da će u novom klubu imati ili šestocifrenu platu, ili nešto tik iznad jednog miliona godišnje".\nA dok se čeka da se vidi šta će biti na relaciji klub - igrač, odnosno da li će kazna zaista biti drakonska, u vidu raskidanja ugovora, time i gubitka pomenutog novca, navijači Galaksija zahtevaju da se čelnici odreknu usluga povremenog reprezentativca Srbije.\nNakon što su mnogi od njih uvredljivim porukama zatrpali Instagram nalog Tee Katai, sada traže od kluba da njemu daju otkaz.\nI, pritom su vrlo nezadovoljni što se Galaksi još ne oglašava posle sastanka, od kog je prošao skoro ceo jedan dan.


Lazović: Dan posle bojkota tražićemo nove izbore pod fer uslovima | Srbija izbori 2020\n» Lazović: Dan posle bojkota tražićemo nove izbore pod fer uslovima\nLazović: Dan posle bojkota tražićemo nove izbore pod fer uslovima\nAktivista Inicijative Ne davimo Beograd (NDMBGD) Radomir Lazović izjavio je da do marta nije moguće stvoriti fer izborne uslove i da je dan posle bojkota potrebno tražiti nove izbore pod uslovima koji su fer i u roku u kojem ih je moguće obezbediti.\n„Moramo da mobilišemo građane da ne pristaju više na lažirane procese u kojima na kraju pobedu odnese ekipa koja na našoj grbači utaljuje glad za profitom. Moramo da im pokucamo na vrata, da ih sretnemo na pijaci, da im objasnimo da je rezultat izborne prevare na kraju mala plata građana, red u čekaonici kod doktora ili gužva u čekaonici“, rekao je lazović u intervjuu za novi broj nedeljnika NIN.\nPrema njegovim rečima, „to što korumpirana politička elita ostaje na vlasti nekažnjena za svoja zlodela direktno je povezano sa uslovima života svih nas“.\nOn je rekao da je formiran štab kampanje bojkota Inicijative NDMBGD, da su pokrenuli sastanke i akcije na opštinama, a počinju uskoro sa akcijama na ulici.\nKako je naveo, ne može Inicijativa NDMBGD sama da uradi sve što je potrebno da se promeni stanje u kome živimo, ali može da pokrene ljude i pozove na otpor.\n„Mi smo doneli odluku da bojkotujemo izbore. Imamo veliku bojazan da će političke partije uspeti da dogovore neke jednostrane i zanemarljive kompromise i napustiti u poslednjem trenutku kampanju bojkota“, rekao je Lazović.\nOn je naveo da „stranke ne treba da učestvuju u dilovima da bi ostvarile mandate, nego da stanu na stranu građana onako kako jako dugo nisu, da opravdaju i osvoje poverenje koje bi moglo polako da se vraća“.\n„Drago nam je da sve više političkih organizacija shvata da je ova borba iznad osvajanja funkcija i da se nepristajanjem na laži osvaja sloboda“, rekao ja Lazović.


Obeležavanje Nedelje svesti o štetnosti alkohola, 15.-21. novembar\nProcenjuje se da će u budućnosti 1 od 3 osobe biti pogođena problemima povezanim sa alkoholom u nekom trenutku svog života, što dolazi u vezu sa oko 60 različitih zdravstvenih stanja, uključujući bolesti srca, maligne bolesti kao i bolesti jetre.\nU Velikoj Britaniji zloupotreba alkohola košta društvo oko 3,5 milijardi funti svake godine. To je zbog antisocijalnog ponašanja i kriminala u vezi sa alkoholom kao i troškova zdravstvene zaštite kao što su hitni prijemi i lečenje stanja izazvanih prekomernim konzumiranjem alkohola.\nKoja je ovogodišnja tema Nedelje svesti o štetnosti alkohola?\nNedelja svesti o štetnosti alkohola je prilika da se razmišlja o piću. To je prilika u kojoj možemo da podignemo svest i vodimo kampanju za promene. Ovogodišnja tema je fokusirana na „Alkohol i veze“.\nAlkohol i odnosi su usko povezani. Mnogi od nas povezuju alkohol i druženje, a alkohol može postati veliki deo naših veza i interakcija sa onima oko nas. Ali kada naše vlastito piće ili piće voljene osobe počne negativno da utiče na naše odnose, ili nam stane na put da preduzmemo mere protiv sopstvenog pijenja, to može imati ogroman uticaj na naše živote.\nPovrh ovoga, istraživanja pokazuju da su mnogi od nas zatekli sebe da piju više da bi se izborili sa osećanjem usamljenosti i izolacije tokom pandemije. Kako napuštamo polako izolaciju i vraćamo se normalnom životu, pojaviće se i novi pritisci – pritisci da pijemo, da se osećamo „trezno osramoćeno“ kao i pritisci koje vršimo na sebe da se vratimo „normalnom“ druženju.\nTokom Nedelje svesti o štetnosti alkohola, posmatraćemo načine na koje alkohol može da utiče na naše odnose.\nPopulaciona preporuka: najbolje je ne konzumirati alkohol ili ne više od 2 puta nedeljno 1 jedinicu alkohola za žene odn. 2 jedinice alkohola za muškarce (za vino se svakodnevno uzimanje 1,2dl toleriše u sklopu potpune mediteranske dijete, a benefiti su opisani kod potpuno zdravih, starijih od 50 godina).


SRBIJA NA KORAK DO VAKCINE: Fajzer dostavlja dokumentaciju | Direkt.rs\nPočetna Politika SRBIJA NA KORAK DO VAKCINE: Fajzer dostavlja dokumentaciju\nKompanije „Fajzer“ i „Bajontek“ predaće danas srpskoj Agenciji za lekove dokumentaciju za vakcinu protiv korona, rečeno je Tanjugu.\nOvo je, kako se navodi, juče dogovoreno na sastanku koji su predstavnici ove kompanije imali sa predsednicom vlade Anom Brnabić i ministrom zdravlja Zlatiborom Lončarom.\nPodsećamo, Velika Britanija danas je postala prva država na svetu koja je odobrila upotrebu vakcina ove dve kompanije i najavila da će one moći da se koriste od početka sledeće nedelje. Britanski regulator MHRA objavio je kako je vakcina, koja prema poslednjim podacima ima 95-procentni učinak u zaštiti od kovida-19, bezbedna za distribuciju.\nVakcinacija prioritetnih grupa u Velikoj Britaniji mogla bi da počne već sledeće nedelje.


Mališani sa Romanije na utakmici Zvezda – Kairat - Udruženje Romanija Beograd\nUdruženje ROMANIJA u saradnji sa FK Crvena zvezda, organizovalo je dolazak dece iz opština sarajevsko-romanijske regije (Sokolac, Pale, Rogatica i Han Pijesak) na utakmicu 2. kola kvalifikacija za Ligu šampiona između Crvene zvezde i kazahstanskog šampiona Kairata iz Almatija.\nUtakmica je odigrana na stadionu Rajko Mitić u sredu 28. jula, sa početkom od 20:30 časova, a ekspediciju sa Romanije činilo je 302 mališana sa pratiocima u šest autobusa, organizovanih kroz škole fudbala ove četiri opštine.\nRealizaciji ove akcije prethodilo je potpisivanje Ugovora između FK Glasinac 1936 i FK Crvena zvezda kao osnov za sprovođenje celog projekta u kojem su posredovali predstavnici Udruženja ROMANIJA i njihovi članovi iz struktura FK Crvena zvezda.\nDecu su pri dolasku na najveći srpski stadion sačekali predstavnici Udruženja ROMANIJA, na čelu sa predsednikom Vinkom Pandurevićem. Naše goste su pre utakmice sačekali obroci i osveženje, a zatim su smešteni na pripadajuća mesta na tribinama kultnog stadiona “Rajko Mitić“. Takođe, obezbeđeni su obroci i za povratak dece i njihovih pratilaca.\nUtakmica je završena rezultatom 5:0, a Crvena zvezda se ovom pobedom plasirala u 3. kolo kvalifikacija za Ligu šampiona. Spektakl koji su mališani napravili na sinoćnjoj utakmici danas se prepričava na svim meridijanima. Oduševljenje i utisci koje su deca ponela sa ovog meča sigurno će stvoriti novu vrstu entuzijazma kod njih, a osmesi nakon utakmice su najveća nagrada i motiv za nove akcije našeg Udruženja.\nUdruženje ROMANIJA se ovom prilikom zahvaljuje svim učesnicima ovog izuzetno odgovornog projekta, pre svega deci i njihovim roditeljima, trenerima koji su neposredno sprovodili celu akciju, a posebno se zahvaljujemo na podršci, ekspeditivnosti i odgovornosti ljudi sa Romanije, i to: Mladenu Ćirjaniću, Sretku Marjanoviću i FK Glasinac 1936. Na kraju, najveća zahvalnost ide na račun FK Crvena zvezda koja je finansirala ceo projekat.\nDodatni ginekološki pregledi u DZ Sokolac »\n« Proslava Dana i krsne slave opštine Sokolac


Demonstranti brane improvizovane barikade u četvrti Mong Kok u Hong Kongu 18. oktobra 2014.\nVlada Hong Konga saopštila je da će verovatno u utorak započeti razgovore sa studentima demonstrantima, posle više noći sukoba izmedju policije i aktivista za demokratiju koji su paralizovali delove te teritorije.\nGlavni sekretar Hong Konga, Keri Lem, izjavila je da utorak najraniji od tri dana koje je vlada ponudila Federaciji studenata Hong Konga. Ona je dodala da je ostvaren dobar napredak u pripremama za dijalog.\nPre nekoliko dana, šef vlade Hong Konga, Leung Čun-jing izjavio je da traži načine da nastavi razgovore sa liderima protesta koji su ranije ovog meseca zastali pošto se vlada povukla iz dijaloga.\nLeung je izjavio da je spreman da razgovara o mogućnosti univerzalnog prava glasa. Medjutim, komunističke vlasti u Pekingu kažu da neće promeniti odluku da same vrše odabir kandidata koji mogu da se kandiduju na izborima u Hong Kongu 2017. i da neće sprovesti dodatne izborne reforme.\nU subotu, policija je ponovo upotrebila biber-sprej i pendreke u sukobu sa desetinama demonstranata koji su se zaklanjali kišobranima. Demonstranti i dalje okupiraju kamp u gradskoj četvrti Mong Kokg.\nVlasti navode da je uhapšeno 26 osoba a da je 15 policajaca povredjeno u jutrošnjim okršajima.


Politiko: Flin će preporučiti Trampu da podrži članstvo CG u NATO\nSavjetnik Bijele kuće za nacionalnu bezbjednost Majkl Flin (C) i predsjednik SAD Donald Tramp\nSavjetnik Bijele kuće za nacionalnu bezbjednost Majkl Flin preporučiće predsjedniku Donaldu Trampu da dozvoli Crnoj Gori da se pridruži NATO-u, uprkos snažnom protivljenju Rusije, prenosi portal Politiko.\nTaj potez, kako se navodi, biće veliki test za politiku nove administracije prema Moskvi koja proširenje Zapadne vojne alijanse smatra provokacijom.\nOstale članice NATO-a i američki Senat, ističe Politiko, podržavaju članstvo Crne Gore čiji su lideri, kako se podsjeća, optužili ruskog predsjednika Vladimira Putina za podsticanje nestabilnosti unutar zemlje da bi se umanjila podrška za alijansu.\nMeđutim, očekuje se da će Flin, jedan od Trampovih ključnih savjetnika, da preporuči predsjedniku prijem Crne Gore narednih dana, piše Politiko citirajući neimenovanog visokog zvaničnika administracije.\nTramp, koji je tokom kampanje poručivao da je NATO prevaziđen, hvalio je Putina i najavljivao da će da poboljša odnose Vašingtona i Moskve. Na primjeru Crne Gore otkriće se koliko je Tramp spreman da podrži Alijansu na račun prijateljskih odnosa sa ruskim liderom, navodi Politiko.\n"To što je Rusija uradila Crnoj Gori je jedinstven slučaj", kaže NATO ekspert u Atlantskom savjetu SAD-a, Horhe Benitez. "Nijedna zemlja kandidat za članstvo u NATO-u nije se suočila sa tako strašnim napadom ili prijetnjom tokom procesa učlanjenja u Alijansu", naveo je Benitez.\nPolitiko piše da Tramp može blokirati pristupanje Crne Gore NATO-u pošto je po pravilu potrebna jednoglasna podrška svih članica. Pojedine pristalice NATO-a u Crnoj Gori strahuju da će se predsjednik SAD-a protiviti da Alijansa pruža bezbjednost još jednoj maloj evropskoj državi, navodi portal.\n"Branili smo granice drugih država, dok smo odbijali da branimo sopstvene. Od danas, Amerika će biti na prvom mjestu", rekao je Tramp tokom predsjedničke kampanje, podsjeća Politiko.\nMeđutim, posljednjih dana, navodi Politko, njegova administracija preduzima određene poteze koji pokazuju da savjetnici koji se zalažu za veću posvećenost NATO-u imaju uticaja.\nTrampova ambasadorka u Ujedinjenim nacijama, Niki Hejli, saopštila je da SAD neće ukinutu sankcije Rusiji uvedene zbog dešavanja na istoku Ukrajine i aneksije poluostrva Krima.\nPolitiko navodi i da je članstvo u NATO-u veoma kontroverzno pitanje u Crnoj Gori, te da je u anketi sprovedenoj u decembru 2016. godine samo 39,5 odsto Crnogoraca podržalo prijem u NATO, dok je 39,7 bilo protiv.\nCrnogorski ambasador u Sjedinjenim Državama, Nebojša Kaluđerović, ističe da su pripreme zemlje za članstvo u NATO-u, u poslednjih sedam godina, transformisale zemlju u snažnog saveznika Zapada.\nVelika većina obje stranke u američkom Senatu – koji treba da odobri crnogorsko članstvo- saglasna je sa tom konstatacijom.\nPredsjedavajući senatskog Spoljnopolitičkog odbora Bob Korker za Politiko je rekao da će najmanje 98 senatora glasati za prijem Crne Gore.\n“Pokušavamo da utvrdimo kako da to obavimo. Proći će sa 98 ili 99 glasova za, i jedan ili dva protiv, ali je trenutno teško staviti to pitanje na glasanje”, rekao je Korker.\nZagovornici oštrog stava prema Rusiji, poput republikanskog senatora Džona Mekejna, veoma su zabrinuti da će Moskva pokušati da destabilizuju Crnu Goru prije nego što postane punopravna članica NATO-a. Mekejn je jedan od najglasnijih zagovornika što skorijeg izjašnjavanja punog sastava Senata o Crnoj Gori.\n“Radimo sve što možemo da to realizujemo, obećavam vam”, poručio je Mekejn za Politiko. “Želim da pošaljem jasan signal našim prijateljima u Crnoj Gori i Rusima o tome kakvi su naši stavovi i nadam se da možemo brzo da glasamo. Što prije, to bolje”, naveo je republikanski senator Lindzi Grejhem.\nPolitiko navodi i da se senator Rend Pol zalaže za odlaganje ratifikacije crnogorskog članstva i podsjeća da je u decembru blokirao pokušaj Senata da se izjasni o tom pitanju.\n“To mnogi vide kao provokaciju za Rusiju i NATO je prema mom mišljenju već prevelik. Trebalo bi dobro da razmislimo o tome da li smo spremni da idemo u rat ako Crna Gora uđe u spor s nekim ko joj je u susjedstvu. Na kraju, članstvo u NATO-u ne mora da bude dobroćudna stvar”, rekao je Pol za Politiko i zapitao se da ako “dozvolimo Crnoj Gori da uđe u NATO, da li će oni da plate svoju odbranu ili mi?\nAmbasador Kaluđerović navodi da namjera crnogorske vlade da se priključi Zapadnoj alijansi ne bi trebalo da bude protumačena kao agresija prema Rusiji, već kao želja da zemlja postane dio zapadnog svijeta, prenosi Politiko.


Kragujevac, Balkanska 30\nPreduzeće Ribbon commerce doo osnovano je 10.01.1993 godine kao porodična firma koja je od jedne male zanatske radnje koja je prva u regionu počela da se bavi profesionalnom reciklažom tonera za laserske štampače i fotokopire kao i servisom biroopreme. Ribbon commerce je svoje poslovno bitisanje od samih početaka utemeljio na visokim standardima, postavljajući iste i sebi i drugima i uvek gledajući napred ka višem i boljem. Implementacijom Sistema menadžmenta ISO 9001:2000 i ISO 14001:2004 zaokružili smo upravljački sistem kojim dovodimo do ostvarenja postavljenih ciljeva u pogledu kvaliteta poslovanja i pružanja usluga.\nRibbon commerce doo svoje poslovanje je podelio u dve celine koje čine uslugu i prodaju IT i biroopreme.\nProfesionalna reciklaža tonera za laserske štampače\nServis fotokopir aparata, laserskih i matričnih štampača,\nServis računara i računarske mreže …\nProdaja IT i biroopreme čini:\nRačunari i PC kozmetika (zvučnici, tastature, miševe, njeb kamere...)\nLaserski i matrični štampači\nFotokopiri marke CANON\nTelefoni, telefaksi i centrale marke PANASONIC\nToneri za laserske štampače i fotokopire , INKJET kertridži, riboni\nPapir za laserske i matrične štampače, fotokopire...\nAko želiš da se pridružiš, tražiš stabilnost i posao na duže staze, pružamo priliku da se dokažeš kao,\nServiser za računare,\nOsnovna odgovornost svakog našeg servisera za računare je vezana za izvršavanje profesionalnih zadataka u oblasti hardverskog, softverskog i mrežnog okruženja, kao i podršku našim kupcima na terenu.\nInstalacija i kloniranje sistema\nKvalitetno pružanje servisnih usluga i tehničke podrške na terenu\nKomunikativnost i sposobnost za brzo rešavanje problema i pedantnost u radu\nSrbija, Kragujevac, Balkanska 30\nMatični broj: 06575510


pink.rs | Trivan i ambasador Vlajkov o saradnji u oblasti ekologije\nMinistar zaštite životne sredine Goran Trivan razgovarao je danas sa ambasadorom Bugarske u Beogradu Radkom Vlajkovim, koji je predložio razvijanje bilateralne saradnje u oblasti zaštite životne sredine Srbije i Bugarske, na temelju nedavne dvodnevne posete bugarskog predsednika Rumena Radeva.\nOva istorijska poseta, kako je ocenio, označila je izvanredne odnose dve zemlje i istovremeno dala podstrek jačanju saradnje u oblasti ekologije.\nVlajkov je ukazao na težnju Bugarske da se više pažnje u Evropskoj uniji ukaže zapadnom Balkanu, i da se intenzivira povezivanje između zemalja u regionu, kao i zemalja u regionu sa zemljama članicama EU, saopštilo je Ministarstvo.\n- Bugarska će nastaviti da pruža podršku Srbiji u procesu evrointegracija. Kraj našeg predsedavanja u EU nije kraj i naše snažne podrške Srbiji na tom putu - naglasio je ambasador.\nMinistar Trivan je sa zadovoljstvom prihvatio predlog o proširenju bilateralne saradnje, ocenjujući da dve zemlje sa odličnim odnosima imaju mnogo zajedničkog, naročito u oblasti zaštite životne sredine.\nU razgovoru je naglasio da je izuzetno važno da se region uspešno integriše, jer se time stvaraju bolji uslovi za rešavanje otvorenih pitanja u oblasti zaštite životne sredine.\n- Vreme pred nama je vreme za saradnju i pokazivanje prijateljstva. U oblasti ekologije imamo mnogo otvorenog prostora gde možemo da sarađujemo, što će dodatno ojačati veze između dve zemlje - naglasio je ministar.\nTrivan je u razgovoru rekao da su u zaštiti životne sredine velike mogućnosti za mnogobrojne vidove saradnje, kao što je razmena iskustava, znanja i tehnologije i prekogranična saradnja.\nS tim u vezi, pozvao je Bugarsku da se pridruži inicijativi Srbije da se u regionu realizuju akcije pošumljavanja, i da se na taj način zajednički doprinese ublažavanju posledica klimatskih promena.\nSagovornici su se saglasili da se pristupi pripremama za potpisivanje Memoranduma o razumevanju, i u okviru dogovora o jačanju bilateralnih odnosa, utvrde konkretniji vidovi saradnje dve zemlje u oblasti zaštite životne sredine.\nSrbija da bude lider u regionu u oblasti klimatskih promena


Prvog dana Festivala, u spremanju „šoder“ čvaraka za najbolje su proglašeni mesara „Golubović“, koja je nagrađena sa 35 hiljada dinara, Poljoprivredna škola Valjevo je za drugo mesto nagrađena sa 25 hiljada, a tim „Lepojević“ je zauzeo treće mesto i osvojio 15 hiljada dinara.\nPrvog dana je manifestaciju otvorio zamenik gradonačelnika Valjeva dr Zoran Živković.\n“Duvan čvarci odnosno šoder čvarci kreću sa dlanova ovdašnjih domaćina i ja se iskreno nadam da će daleko stići i po svom kvalitetu i po porukama koje šalju. Dozvolite mi da 14. Festival čvaraka u valjevu proglasim otvorenim“, rekao je zamenik gradonačelnika Valjeva dr Zoran Živković.\nOdržano je prvo takmičenje u igranju narodnih kola, nazvano „Dvojka fest“.\nDrugi dan festivala je bio posvećen „duvan“ čvarcima. Direktorka Turističke organizacije Valjeva Ana Marković je otvorila program i poželela dobrodošlicu svim gostima Valjeva.\n„Danas će odmeriti snage 93 oranije, koje su se prijavile da učlestvuju u ovoj manifestaciji i preko 200 izlagača. Potrudili smo se da dočekamo naše goste iz Republike Srpske, iz Bjeljine iz Beograda. Ovde je „Srbija voz“, koji već dva dana saobraća posebnom linijom od Beograda do Valjeva. Uživajte danas u našem gradu“, rekla je Ana Marković.\n„Čini mi se da je ovo već postao trend, a to je dobro, da imamo dosta privredno-turističkih manifestacija, koje okupljaju veliki broj ljudi. To mora doprineti da događaji koji mogu da privuku ne samo građane Srbije, već i iz inostranstva i da ne samo Guča i Egzit, već svaki veći grad imaju nešto specifično. Zato pozdravljam održavanje ovakve manifestacije i mislim da to treba da se neguje i dalje“, rekao je Ivica Dačić, potpredsednik Vlade Srbije i ministar spoljnih poslova, koji je danas boravio u Valjevu sa svojim kolegom, ministrom rudarstva i energetike Aleksandrom Antićem.\nOrganizator ovogodišnje “Čvarkijade” je Turistička organizacija Valjeva, pod pokroviteljstvom grada Valjeva, a uz podršku “Krušika”, “Valjevske pivare” i “Bosisa”.


O TELENORU O NAMA USLOVI KORIŠĆENJA WHATSAPP USLOVI KORIŠĆENJA\nUslovi korišćenja aplikacije WhatsApp\nKratki opis Aplikacije\nWhatsApp Messenger je višeplatformska mobilna aplikacija (u daljem tekstu: Servis) koja omogućava korisnicima da međusobno razmenjuju poruke. WhatsApp Messenger je dostupan na iPhone, BlackBerry, Android, Windows Phone i Nokia uređajima i omogućava korisnicima koji su aktivirali Aplikaciju da mogu međusobno slati poruke bez obzira na tip uređaja koji poseduju.\nOsim slanja tekstualnih poruka korisnici Aplikacije mogu kreirati grupe i međusobno slati neograničen broj slika i audio poruka i video zapisa. Pozivi putem WhatsApp aplikacije (WhatsApp VoIP) ne ulaze u besplatan i neograničen internet saobraćaj za ovaj servis.\nTelenor će svojim korisnicima, fizičkim licima na teritoriji Srbije (u daljem tekstu: Korisnici) pružiti mogućnost da za korišćenje Aplikacije ne brinu o dodatnoj naplati interneta, tj. korisnici će kod aktivacije Aplikacije imati dodeljen internet saobraćaj za njegovo korišćenje.\nPozivi putem WhatsApp aplikacije (WhatsApp VoIP) ne ulaze u besplatan i neograničen internet saobraćaj za ovaj servis.\nNapomena: Od jula 2017. godine, za korišćenje WhatsApp-a, Telenor pruža 10GB internet saobraćaja, isključivo za ovu Aplikaciju.\nDa bi korisnik pristupio Aplikaciji mora da ima aktivnu internet konekciju;\nPre registracije, Korisnici će se upoznati sa uslovima korišćenja Aplikacije;\nRoming internet saobraćaj neće biti obezbeđen i biće naplaćen po važećoj tarifi;\nInternet saobraćaj se može aktivirati bez obzira na to koji tarifni paket se koristi, ukoliko je internet saobraćaj omogućen;\nCena aktivacije Aplikacije je regulisana Cenovnikom, koji je dat na sajtu www.telenor.rs za korisnike Telenor Srbija;\nAplikacija će biti aktivan od 10.06.2014. u Srbiji;\nKorisnici će moći da aktiviraju Servis preko aplikacije ili web portala Moj Telenor;\nTelenor ne snosi odgovornost ukoliko internet saobraćaj bude naplaćen, ukoliko korisnik koristi bilo koji vid pristupa a predhodno nije pravilno aktivirao Aplikaciju;\nInternet saobraćaj podrazumeva kontinuirani protok saobraćaja podataka koji je potreban za aktivno korišćenje Aplikacije;\nTelenor zadržava pravo da zbog otklanjanja kvarova, održavanja i izgradnje ili preopterećenja korišćenja Aplikacije privremeno delimično ili potpuno obustavi ili smanji kvalitet korišćenja Aplikacije;\nUkoliko korisnik pristupa Aplikaciji preko druge mreže, (Wi-Fi, ADSL, mobile data drugog provajdera, kablovski internet...), Telenor neće obezbeđivati dodatni internet saobraćaj za ovu uslugu;\nTelenor može kontaktirati korisnika u vezi sa aktivacijom, registracijom Aplikacije i pružanja informacija o istoj;\nPrva aktivacija je besplatna kao tarifni dodatak, a Aplikacija se može koristiti u periodu od 30 dana od datuma aktivacije, nakon čega se naplaćuje 99 RSD za mesec dana. Aktivirani dodatak se automatski obnavlja svakog meseca. Korisnik može u svakom trenutku da se odjavi sa Aplikacije slanjem poruke WA STOP na 9000.\nSve izmene i uslovi korišćenja Aplikacije biće objavljeni na www.telenor.rs\nWhatsApp aplikacija je dostupan svim postpejd korisnicima u okviru tarifnog dodatka Društvene mreže.\nKorisnicima Telenor Srbije će biti omogućeno da preuzmu aplikaciju za korišćenje servisa preko aplikacije ili web portala Moj Telenor;\nSaobraćaj za preuzimanje aplikacije će biti naplaćen u skladu sa pravilima paketa koji korisnik koristi.\nOdgovornost i korišćenje WhatsApp aplikacije:\nZa sve podatke i informacije objavljene na Aplikaciji isključivo je odgovorna kompanija WhatsApp Inc, koja je vlasnik aplikacije WhatsApp;\nTelenor d.o.o. neće pružati nikakve informacije kompaniji WhatsApp Inc o svojim korisnicima.\nUslovi korišćenja aplikacije su dati na portalu vlasnika aplikacije http://www.whatsapp.com, te je korisnik prilikom aktivacije Servisa u obavezi da se sa njima saglasi;\nTelenor odgovara samo za internet saobraćaj za pristup aplikaciji;\nZa samo funkcionisanje aplikacije u potpunosti odgovora vlasnik;\nPodaci koje korisnik razmenjuje preko Aplikacije su isključiva odgovornost korisnika;\nTelenor ne odgovara za naplatu saobraćaja ukoliko dođe do konfiguracionih promena na strani WhatsApp aplikacije, koje su u isključivoj nadležnosti vlasnika aplikacije.\nVreme darivanja - uslovi korišćenja promocije\nTelenor nalog uslovi korišćenja\nDuplo više neta - uslovi korišćenja\nSjajan spoj uslovi korišćenja\nDuplo više interneta uz Total pakete - uslovi korišćenja\nDodatni benefiti za biznis korisnike - uslovi korišćenja\nPraznična ponuda 2020\nPraznična ponuda za biznis korisnike 2020\nEtički kodeks Telenora Srbije\nObaveštenje Telenora o privatnosti\nTelenor i Srpski Atletski Savez


SSP, DS i Narodna stranka o Jovanjici: Predsednik ponizio tužioce i policiju\nVesti Autor:Beta14. okt. 202114:0442 komentara\nNa konferenciji za novinare „Legalizacija organizovanog kriminala kroz slučaj Jovanjica“ ispred Specijalnog suda, zvaničnici opozicionih stranaka su upitali i da li je Jovanjica bila državni projekat i zašto se o kompletnom slučaju nije oglašavao tužilac za organizovani krminal Mladen Nenadić.\nPotpredsednica Stranke slobode i pravde Marinika Tepić je ukazala da je Vučić, „time što brani Koluviju“, degradirao i unizio i tužioce i policijace, forenzičare… i, kako je rekla, „čitav krug ljudi koji su dve godine radili na podizanju optužnice“.\nTepić je to uporedila sa, kako je navela, „bacanjem atomske bome“ na pravosudne institucije, te ocenila da je Jovanjica bila državni projekat.\n„Tragamo za neformalnim vlasnikom Jovanjice“, rekla je ona.\nPotpredsednik Narodne stranke Mirioslav Aleksić je takođe oštro kritikovao stavove predsednika Srbije u vezi Koluvije, te ocenio da ni „Eskobar nije imao podršku predsednika države“.\nAleksić smatra i da se u Srbiji odustalo od legalizacije marihune i zbog predstojećih izbora te ukazao da bi, da je do toga došlo, to odgovaralo Koluviji.\nFunkcioner Demokratske stranke Srđan Milivojević je rekao da je Vučić „uveo stečaj i sebe proglasio stečajnim upravnikom pravosudnih institucija“.\n„Nikada se u istoriji Srbije nije desilo da vladar ili predsednik države na ovakav način brani lice optuženo za najtežna krivična dela iz oblasti organizvoanog kriminala“, rekao je on.\nMilivojević je zapitao šta je bila prava svrha Jovanjice.\n„Da li je Jovanjica služila za finansiranje nekih projekata (Srpske napredne stanke) i kojih… to je pitanje na koje će morati svi da odogovore“, rekao je Milivojević.\nJovanjicaMarinka TepićMiroslav AleksićSrđan Milivojević


Dr Duško Knežević : Regionalna saradnja kao investicija u budućnost Zapadnog Balkana i Evrope\nRegionalna saradnja kao investicija u budućnost Zapadnog Balkana i Evrope\nBerlinska inicijativa i aktuelna izbjeglička kriza pokazale su da je Zapadni Balkan bitan fator stabilnosti i današnje i buduće EU. A mi kao regija najbolje prepoznajemo najefikasnije načine našeg udruživanja i ukoliko ih na pravi način valorizujemo, možemo postati bitan faktor evropske realnosti.\nZato je pravi trenutak za održavanje konferencije koju Privredna komora Crne Gore organizuje u saradnji sa Savezom ekonomista Srbije i Savezom ekonomista Crne Gore i koja predstavlja odličan konkretan korak ka inteziviranju ekonomske saradnje i prepoznavanju modela jačanja regionalnoj konkurentnosti.\nCrna Gora i Srbija predstavljaju jedan od najjočiglednijih primjera takve međuzavisnosti i uticaja koje ona ima na prosperitet obije zemlje.\nCrna Gora najviše uvozi iz Srbije, automobili proizvedeni u Fiatu u Srbiji u Italiju stižu preko željezničke pruge Beograd Bar i luke Bar. Isto tako po završetku izgradnje energetskog kable izmedju Italije i Crne Gore, struja proizvedena u Srbiji na evropsko tržište moćiće se izvoziti preko Crne Gore. Preko Crne Gore u Srbiju su došli investitori iz UAE , sada vrlo bitni za ekonomiju ove zemlje. Turizam predstavlja 20% GDPa Crne Gore, a najviše turista ove sezone bilo je iz Srbije.\nZemlje regiona su nedovoljno iskoristile svoje potencijale u smislu razvoja strateških privrednih i infrastrukturnih projekata , razvoja preduzetništva i zajedničke inicijative u privlačenju direktnih stranih investicija kao I veće integracija finansijskih tržišta.\nTurizam, hrana, energetika i finansijska tržišta su polja koja u cilju konkurentnosti na evropskom i globalnom trzištu traže veći stepen udruživanja između zemalja našeg regiona.\nZa razvoj pojedinih zemalja regiona značajno bi bilo formiranje zajedničke berze kao i zajednička promocija regionalnih turističkih kapaciteta i prehrambrenih brendova. Takođe,veći stepen saradnje na nivou obrazovanja, regionalna strategija i nostrifikacija akademskih zvanja, formiranje regionalnih centara izvrsnosti kao i veća mobilnost radne snage pomogla bi smanjenju sve većeg jaza između kadrova koje proizvode obrazovne ustanove i potreba tržištu rada.\nPostoji više inicijativa iz biznis sektora koje podstiču intezivniji i brže povezivanje u ovom kontekstu , a Samit 100 je jedna od najreprezentativnijih. Iskustva sa okupljanja Samita 100 pokazuje da privrednici regiona prepoznaju velike mogućnosti koje otvara veća ekonomska saradnja u regionu i spremni su da ulože u njihovu realizaciju. Uz adekvatnu podršku državnih administracija time se mogu stvoriti uslovi za bolji život građane regiona. Ta volja državnih organa je evidentna i to pokazuje i Berlinska inicijativa kao i intezivniji dijalog na liniji Beograda i Podgorice i predstojeća konferencija u Budvi.\nTreba nam međiutim egzekutivniji i brži pristup administracija da tu volju za podrškom regionalnih ekonomskih integracija i povećanje regionalne konkurentnosti podrže kroz konkretne zakonske akte, smanjenje biznis barijera i stvaranje uslova za brži protok kapitala u regiji. I na nivou pojedinih država kao i regionalnih tržišta, razvoj preduzetništva i priliv direktnih stranih investicija još uvijek usporavaju suviše duge administrativne procedure, nepredvidivost u procjenama oporezivanja i regulative o svojinskim pravima, fleksibilnost propisa koji se tiču tržišta rada . Sve su to riješivi izazovi i skupovi kao predstojeća konferencija Privredne komore Crne Gore, dijalog između privrednika i vlada, kao i razmjena najboljih regionalnih iskustava značajno doprinose njihovom rješavanju.\nVelika međuzavisnost zemalja Zapadnog Balkana je realnost i neminovnost, a zadatak svih nas, i iz biznis i javnog sektora, je da strateški pristupamo toj međuzavisnosti i jačamo njene pozitivne aspekte koji su najevidentniji upravo na polju ekonomije.\nDr Dusko Knezevic, predsjednik Atlas Grupe\nobjavljeno na LinkdIN, Oktobar 2015


Programi ličnog usavršavanja - Pozitivna Psihologija\n/ Psihološki konsalting i obuke\nAsertivne komunikacije – sertifikovani program 16h ličnog rada na razvijanju poželjnog stila komunikacije koji unapređuje samopouzdanje i interakciju sa drugima. Spoznajom sopstvenog stila obraćanja kako prema sebi tako i prema drugima, osoba stiče mogućnost novog IZBORA svoje reakcije koja omogućava da se sa većom lakoćom zauzima za sebe i ima poboljšane međuljudske odnose.\nEmocionalne pismenosti – sertifikovani program 16h ličnog rada na prepoznavanju emocija i njihovog značenja i značaja u svakodnevnom životu. Emocije su moćni sistemi navođenja koji nam svakodveno služe pokazujući nam kuda da se krećemo kako bismo se osećali dobro.\nObuka za samostalno vođenje radionica. – sertifikovani program 16h ličnog rada i usvajanja veština uspešnih radioničara. Svi kojima je najveća strast kreativni rad u grupi sa radoznalim i otvorenim učesnicima sada imaju priliku da se usavrše u svojoj veštini stvaranja stimulativne atmosfere za lični razvoj učesnika.


Press Online :: Balkan :: "Pratimo šta se dešava, ali to je privatna kompanija" / print=true\n23. 08. 2018. - Autor: Tanjug\n"Pratimo šta se dešava, ali to je privatna kompanija"\nZagreb -- Hrvatski premijer Andrej Plenković rekao je da vlada prati situaciju u brodogradilištima Uljanik i "3. maj", čiji su radnici od juče u generalnom štrajku.\nRadnici riječkog Brodogradilišta "3. maj" i pulskog Uljanika, njih oko 4.500, zaposlenih u svih sedam društava Uljanik grupe, nastavili su danas generalni štrajk započet u sredu ujutro jer im još nisu isplaćene plate za jul.\nPlenković je kazao da je država ranije već dala garancije za kredit za sanaciju poslovanja Uljanika, te da je Uljanik privatna kompanija i da je odgovornost na upravi.\nPlenković je na sednici vlade ocenio da je situacija u brodogradilištima u ovom trenutku ključna ekonomska, socijalna i politička tema, da vlada prati tu situaciju, i da su ministarstva ekonomije i finansija u kontinuiranom dijalogu, prenosi Hina.\nPodsetio je da je vlada još u januaru ove godine, u dogovoru s Evropskom komisijom, dala garancije od preko 700 miliona kuna (94,15 miliona evra) za svojevrsni kredit za sanaciju poslovanja, napomenuvši da je to omogućilo funkcionisanje Uljaniku u proteklih sedam meseci.\n"Želim reći da je reč o privatnoj kompaniji, da je odgovornost za njeno poslovanje pre svega na upravi te kompanije”, naglasio je Plenković i dodao da Vlada želi da sve ono što će moći da se učini radi pomoći radnicima i samoj kompaniji bude pre svega zakonito, ali i u skladu sa obavezujućim evropskim propisima o državnoj pomoći.\n"Naravno da je hrvatsko pomorstvo i brodogradnja važna za našu zemlju, ima dugu tradiciju. Mi smo 80-tih godina prošlog veka po proizvodnji bili na 3. mestu svetske lestvice najvećih proizvođača brodova... Danas smo smo na svetskoj lestvici brodograđevinske proizvodnje otprilike 10., s u udelom od 0,33 odsto. U evropskim razmerama, Hrvatska je 3. s udelom od 21,4 odsto”, naveo je premijer.\nIstakao je da je u poslednjoj deceniji brodogradnja učestvovala u zaposlenosti od 2,0 do 5,0 odsto, u BDP-u sa 0,8 do 1,8 odsto, a u izvozu čak i do 10-15 odsto.\nNaveo je i da je tokom perioda od sticanja samostalnosti do danas brodogradnja sanirana sa 31,3 milijarde kuna (4,2 milijarde evra), a u toj sanaciji su osim države učestvovali i drugi, pre svega s otpisom svojih potraživanja, odricanjem od imovine koja je proglašena pomorskim dobrom u iznosu od 7,8 milijardi kuna (1,05 milijardi evra), itd.\nPlenković je najavio za po podne razgovore s upravom Uljanika i strateškim partnerom koji je uprava odabrala, gde će se videti kakve su mogućnosti za iznalaženje sredstava za isplatu plata, ali isto tako će se voditi računa o održivosti predloženog plana restrukturiranja u dijalogu s Evropskom komisijom.\nDodao je da će se vlada sve vreme voditi temeljnim interesima, a to su održivost radnih mesta, funkcionisanje hrvatske privrede i pre svega postupanje o okviru onoga što zakonski okviri u ovom trenutku omogućavaju.


U Severnoj Makedoniji obavezno nošenje maski i na otvorenom, kazna 20 evra\n- Nošenje zaštitne maske na otvorenom postaje obavezno za sve građane u Severnoj Makedoniji, objavio je danas ministar zdravlja Venko Filipče.On je na Fejsbuku objavio da je za nenošenje maske na otvorenom predviđena novčana kazna od 20 evra i pozvao građane da poštuju mere zaštite od KOVID-19.\n- Solun, drugi po veličini grad u Grčkoj, danas je ušao u "crvenu" zonu, rekao je premijer Kirijakos Micotakis, koji bi u petak trebalo da najavi "vanredne" mere koje će biti na snazi narednih mesec dana zbog drugog talasa korona virusa.\nPored Soluna, koji ima gotovo milion stanovnika, u "crvenoj zoni" su i grad Larisa i oblast Rodopi, na severoistoku Grčke, izjavio je premijer na sednici vlade koju su prenosili mediji.\n"Od danas se vanredne odluke moraju primenjivati u crvenim zonama, u Solunu, Larisi i u oblasti Rodopi, što znači zaustavljanje funkcionisanja većine, ali ne i maloprodaje i rada škola", istakao je grčki premijer.\nMicotakis je ukazao da se zemlja suočava sa "drugim talasom koji je jači nego proletos" i da je "zdravstveni sistem pod pritiskom, većim nego ikada".\nIako je isključio opšti karantin kakav je bio šest nedelja tokom proleća, Micotakis je nagovestio da će "sutra objaviti jednomesečni akcioni plan... kako bi se sprečilo najgore".\nSDS traži istragu u vezi s 'pljačkom RAOP-a' u Istočnom Sarajevu\n- Predsednik Srpske demokratske stranke (SDS), Mirko Šarović, pozvao je pravosudne institucije da otvore istrage u vezi sa, kako je naveo, pljačkom i uništavanjem nekadašnjeg privrednog giganta Energoinvesta – Rasklopna oprema (RAOP) u Istočnom Sarajevu.\nŠarović je rekao da je rasvetljavanje te afere u interesu celog društva, pogotovo posle medijskog istupanja jednog od početnih ruskih investitora iz 2013. godine, saopštila SDS.\nŠarović je ocenio da je "ovo što se desilo sa RAOP-om, žalosna priča koja ima potencijal da bude jedna od najvećih posleratnih afera", i to uz "međunarodni karakter".\nUpitao je zašto sada ćute oni koji su pre sedam godina javno obećali da oni i njihova stranka preuzimaju odgovornost za RAOP - tadašnji predsednik Republike Srpske Milorad Dodik, premijerka Željka Cvijanović i resorni ministar.\nOni su, rekao je Šarović, tada "kazali da će to preduzeće biti njihova briga, a sada svi vidimo da je od nekadašnjeg privrednog giganta ostala samo ljuštura iz koje su izvučene i prodane sve mašine i svaki metar kabla".\n- Četiri osobe koje se terete da su hakovale račune pravnih lica iz Austrije i Nemačke i milione evra s tih računa prebacivale na svoje račune u Hrvatskoj i BiH, uhapsili su danas pripadnici Agencije za istrage i zaštitu (SIPA) u Kantonu Sarajevo i Istočnom Sarajevu.\nOsumnjičeni su organizovali grupu ljudi, većinom državljana BiH, Hrvatske, Srbije, Crne Gore, Slovenije i Mađarske, koji su nezakonito putem interneta prikupljali podatke od pravnih osoba iz Austrije i Nemačke.\nNa osnovu toga su falsifikovali naloge za plaćanje koje su dostavljali bankama u Austriji i Nemačkoj, te na osnovu tih krivotvorenih naloga uplaćivali novac na svoje račune kojima su raspolagali u Hrvatskoj i Bosni i Hercegovini.\nDanas uhapšeni se terete za krivična dela udruživanja radi činjenja krivičnih dela, prevare, krivotvorenja isprava, neovlašćenog pristupa sistemu i mreži elektronske obrade podataka i za pranje novca.\nPrilikom pretresa su privremeno oduzeti računari, mobilni telefoni i poslovna dokumentacija.\nVlada u Skoplju će sa 880.000 evra nagraditi zdravstvene radnike u kovid centrima\n- Vlada Severne Makedonije odvojila je 54 miliona denara (oko 880.000 evra) za nagradu zdravstvenim radnicima koji su uključeni u tretman pacijenata obolelih od kovida 19, objavio je ministar zdravlja Venko Filipče.On je na Fejsbuku napisao da je ta novčana nagrada zdravstvenim radnicima koji rade u kovid centrima makedonskih bolnica predviđena rebalansom državnog budžeta koji se nalazi u skupštinskoj proceduri i za koji se očekuje da bude izglasan narednih dana.\n"Pare će biti namenjene zaposlenima u kovid centrima u Skoplju i u bolnicama u ostalim gradovima u zemlji", naveo je Filipče.\nPrema Ministarstvu zdravlja Severne Makedonije, tih 54 miliona denara su deo od ukupno 243 miliona denara koje je vlada u Skoplju izdvojila za zdravstvo novim rebalansom ovogodišnjeg budžeta.\nPreostali novac će biti raspodeljen za nabavku leka remdesivir, za nabavku vakcina i testova za kovid 19 za potrebe zdravstvenih ustanova.\n- Srpski član Predsedništva BiH Milorad Dodik izjavio je da je razgovarao sa predsednikom Srbije Aleksandrom Vučićem i da je dogovoreno da ne bude zatvaranja granice između RS i Srbije.\nOn je rekao da u RS neće ponovo biti uvedeno vanredno stanje zbog pogoršane epidemiološke situacije izazvane korona virusom, kao i da od ponedeljka treba vratiti đake u škole.\n"Škole treba vratiti od poneđeljka, ali dati i jasne preporuke školama i lokalnim zajednicama", rekao je Dodik novinarima posle sastanka u Vladi RS sa predstavnicima entitetskih institucija, gradonačelnicima i rukovodiocima bolnica.\nDodik je dalje ocenio da je smanjenje radnog vremena u ugostiteljskim objektima neophodna mera, ističući da treba pooštriti inspekcijski nadzor.\n"Nećemo uvoditi vanredno stanje, ali tražimo poštovanje mera koje se donose. Trebamo se boriti za to da se ne zatvore granice", rekao je Dodik.\nPrema njegovim rečima, vikendom treba sprečiti održavanje žurki, a noćne klubove zatvoriti.\n"To nije upereno protiv njihovih vlasnika, već da se zaštitimo", naveo je Dodik.\nJoš je rekao da je celokupna situacija u vezi sa korona virusom "pod kontrolom i da nema sistemskih propusta".\n- Nekoliko desetina građana okupilo se u centru Banjaluke, ispred zgrade gradske uprave, na mirnom protestu zbog novih mera Republičkog štaba za vanredne situacije povodom širenja korona virusa.Među građanima koji su najnezadovoljniji novim merama su roditelji, koji žele da im deca idu u školu.\nNeki su nosili transparente na kojima je ispisano: "Ja želim u školu", "Deci znanje, a ne kupljena diploma".Roditelji smatraju da su deca korona virusu najmanje izložena u školi, gde će i dobiti najbolje znanje.\nŽeljko Tatić, predsednik Udruženja ugostitelja RS, kazao je da se novom merom ograničenja radnog vremena ugostiteljskih objekata do 22.00 časa, dovodi u pitanje egzistencija radnika.\n"Ovaj skup nema nikakvu političku pozadinu, mi smo samo grupa nezadovoljnih građana koja je zabrinuta kako će prehraniti svoje porodice do proleća, kada se očekuje poboljšanje epidemiološke situacije", naglasio je Tatić.\nPrema njegovim rečima, procenjuje se da će dvadeset odsto radnika u ugostiteljstvu zbog mera dobiti otkaze u novembru.\nStanko Đurić, muzičar iz Banjaluke, rekao je da su zbog mera Republičkog štaba za vanredne situacije, muzičari na ivici egzistencije.\n"Pitamo samo zašto mi ne možemo raditi svoj posao ako već ugostiteljski objekti rade. Kako mi i naše porodice da preživimo ako nam ne dozvoljavaju da radimo svoj posao", kazao je Đurić.\nU Hrvatskoj nove mere, samoizolacija na deset dana\n- U Hrvatskoj su stupile na snagu nove mere u borbi protiv korona virusa, koje se odnose na ograničavanje javnih i drugih okupljanja na 50 osoba, a doneta je odluka i o skraćivanju samoizolacije za osobe koje su bile u bliskom kontaktu sa zaraženom osobom sa 14 na deset dana.\nTo se, međutim, ne odnosi na osobe koje rade u ustanovama za starije i teško bolesne i osobe s invaliditetom.\nNovim merama javna okupljanja mogu se odvijati do 22 časa, osim svadbi koje mogu trajati do ponoći.\nNa svadbama može da bude najviše 30 osoba, koliko i na sahranama, a na privatnim okupljanjima 15.\nOd ponoći do šest časova se zabranjuje prodaja alkohola, a nošenje maske i napolju je obavezno ako nije moguće držati fizičku distancu od 1,5 metar.\nNove mere se ne odnose na profesionalne umetničke programe, bioskope, verske obrede i izložbe u muzejima, jer su za njih propisani posebni protokoli.\nTakođe je mobilizovana i zagrebačka Arena kao tercijarni centar za lečenje obolelih od korona virusa, gde bi se lečili oni s blagim i srednje teškim simptomima.\nU Kantonalnoj bolnici u Zenici korona virusom zaražena četvrtina lekara\n- U Kantonalnoj bolnici u Zenici zaražena su 93 zdravstvena radnika, a očekuje se da tokom dana broj pozitivnih na korona virus premaši stotinu.\nDoktor Rasim Skomorac, direktor Kantonalne bolnice Zenica, izjavio je za regionalnu N1 televiziju da je poslednjih dana zabeležen značajan porast zaraženih među pacijentima, ali i zaposlenicima bolnice.\n"Juče smo imali 93 zaražena radnika, a danas ćemo premašiti taj broj. Radi se praktično o četvrtini lekara. Mi smo zbog unutrašnjih problema imali redukovanje usluga, tako da smo već ranije prešli na 'hladni program'", kazao je Skomorac.\nOn je dodao da je bolnica u jednom momentu imala samo šest ili sedam anesteziologa.\n"Imamo veliko opterećenje i među internistima, dosta ih je zaraženo. Nije jednostavno organizovati rad. Borimo se da to prevaziđemo", istakao je Skomorac.\nDodao je da se zbog trenutne situacije radi na unutrašnjoj reorganizaciji Kantonalne bolnice Zenica.\n"Mislim da nemamo nijedne bolnice u kojoj nema zaraženih. Ovo nije kolaps, ali imamo ozbiljnu situaciju. Dok ima i jednog doktora mi ćemo raditi. Imamo sad situaciju koja je daleko gora nego u vreme kad je bilo proglašno stanje prirodne nesreće", kazao je Skomorac.\nPrema njegovim rečima, iako Kantonalna bolnica ima potrebu za dodatnim kadrom, angažman se ne može izvršiti brzo zbog zakonske regulative.\nBesplatno parkiranje u okolini svih zdravstvenih ustanova u Zagrebu\n- Zagrebački gradonačelnik Milan Bandić doneo je odluku o uvođenju besplatnog parkiranja u okolini svih zdravstvenih ustanova u Zagrebu.\nOn je na Fejsbuku danas objavio da je "u trenucima kada je epidemija korona virusa ušla u dramatičnu fazu i kada se opterećenost zdravstvenog sistema približava vrhuncu, ovom odlukom želim bar donekle olakšati našim sugrađanima koji imaju potrebu za odlaskom u zdravstvene ustanove".\nParkiranje u okolini zdravstvenih ustanova će biti besplatno dok se ne normalizuje epidemiološka situacija - stoji na kraju objave gradonačelnika koji je pozvao druge gradove da slede taj primer Zagreba.


Šteta od zemljotresa u Albaniji 985 miliona evra | Bujanovačke\nPočetna DRUŠTVO Šteta od zemljotresa u Albaniji 985 miliona evra\nBujanovačke6. feb 2020.DRUŠTVO, NASLOVNA0\nBujanovac, Priština, 6. februar 2020. (foto Lajmi) – Pored 51 poginulog i hiljade povređenih, katastrofalni zemljotres u Albaniji, koji se dogodio u novembru prošle godine, uzrokovao je materijalnu štetu od 985 miliona evra.\nZvaničnu procenu štete objavio je u sredu albanski ministar poljoprivrede Blendi Ćući, rekavši da će 26. novembar ostati upamćen kao jedan od najgorih dana kada je 17.000 ljudi raseljeno iz svojih domova.\n-Oko 90 stranih i domaćih stručnjaka završilo je izveštaj o proceni štete 30. januara. Izveštaj je sačinjen prema svim EU, VB i UN standardima. U rekordnom roku verifikovano je 50 hiljada domova. Stručnjaci su procenili štetu i gubitke u iznosu od 985 miliona evra – rekao je Ćući, prenosi prištinski Klan Kosova.\nOn se zahvalio partnerskim zemljama na iskazanoj solidarnosti i naglasio da bez izveštaja o šteti ne bi mogla da se održi Donatorska konferencija zakazana za 17. februar.\nU zemljotresu je najviše stradao grad Drač, a u 11 opština pogođeno je 202.000 ljudi.\nTAGAlbanija šteta zemljotres\nPrevious PostSPS Bujanovac: Pobeda Novice Tončeva Next PostED Vranje: Kvar na elektro-mreži u Velikom Trnovcu biće otklonjen za 2-3 sata


Izvor: Večernje novosti arhiva vesti 07.03.2016 - Naslovi.net\nIZBORI 2016. Lokal glasa 24. aprila\nVečernje novosti 07.03.2016\nPredsednica Narodne skupštine Maja Gojković raspisala izbore u opštinama. Beograd, Zaječar i 12 lokalnih samouprava ne idu na birališta. PREDSEDNICA Skupštine Srbije Maja Gojković raspisala je u ponedeljak lokalne izbore za 24. april. Potpisujući… »\nMinistarstvo odbrane: Nema opasnog zračenja u zgradi Generalštaba\nMinistarstvo odbrane saopštilo je danas da je merenjem utvrđeno da nema opasnog zračenja u zgradi Generalštaba u Beogradu koja je bombardovana 1999. godine. Ministarstvo odbrane saopštilo je danas da je merenjem utvrđeno da nema opasnog zračenja u… »\nPočele vojne vežbe Južne Koreje i SAD\nOružane snage Južne Koreje i SAD počele su danas veliku zajedničku vojnu vežbu na korejskom poluostrvu i pored pretnji Severne Koreje da će sprovesti nuklearne napade na obe zemlje. SEUL - Oružane snage Južne Koreje i SAD počele su danas veliku… »\n07.03.2016 Večernje novosti, kategorije


"Mercedes" u problemu: Napravljeno je "groblje" novih automobila koja ne zadovoljavaju standarde (VIDEO) - Naši u svetu\n“Mercedes” u problemu: Napravljeno je “groblje” novih automobila koja ne zadovoljavaju standarde (VIDEO)\nObjavljeno 08/09/19 u 13:30\nNemačku javnost zaintrigirala je fotografija na kojoj su 9.000 novih mercedesa parkiranih na 2,5 kilometara dugoj avionskoj pisti Ahlhorn vojnog aerodroma, pišu mediji.\nKako javlja radio Bremen, reč je o 9.000 automobila ukupne vrednosti od gotovo milijardu evra koje je Mercedes bio prisiljen da ostavi na ovaj lokaciji.\nRazlog još nije potpuno jasan, ali novinari radija Bremen otkrili su kako je reč o vozilima proizvedenim u američkoj fabrici u Tuskalosi u Alabami koji u proizvodnji nisu zadovoljili standarde Mercedesa.\nŠleperi već mesecima dovoze ogromne količine novih vozila na bivši vojni aerodrom, a površina na kojoj se nalaze je veoma dobro zaštićena i pokrivena je video nadzorom, a svuda okolo se nalaze i ogromni solarni paneli.\nIstraživanje koje su sproveli novinari Radio Bremena otkriva da su problemi sa kontrolom kvaliteta u američkoj fabrici u Alabami uslovili, odnosno prinudili Daimler na visoke troškove transporta i ostale logistike kako bi oko 9.000 tamo proizvedenih vozila bilo dopremljeno do Evrope, odnosno Nemačke gde bi trebalo da budu dorađena.\nNeki od medija su kontaktirali Mercedes za obrazloženje, a oni su rekli kako je reč o normalnim procesima u proizvodnji, i da su takve logističke zone sasvim normalna stvar privremenog skladištenja.\nOtvoren paviljon Srbije na Međunarodnom sajmu investicija i trgovine (FOTO)\nZlatibor obara rekorde po broju turističkih noćenja\nIlon Mask objavio poruku na Tviteru: “Učinićemo da Nikola Tesla bude…\nFolksvagen predstavio novi logo, a to nije kraj iznenađenjima (FOTO+VIDEO)\nIncident na auto-putu Miloš Veliki, maskirani izleteli i razlupali vozila, ima…\n“Imamo i radna i paradna, tražim ga toliko godina a Boba mi ne…\nProdaja automobila u celom svetu beleži veliki pad, osim u ove dve zemlje\n“Grčka info” i šef policije upozoravaju srpske turiste: Ne ostavljajte…


World Vision: Dodjela sredstava projektima iz oblasti poljoprivrede | Palelive.com\nPočetna Novosti Aktuelnosti World Vision: Dodjela sredstava projektima iz oblasti poljoprivrede\nU sklopu aktivnosti Razvojnog područja Jahorina koji implementira međunarodna organizacija World Vision International u Bosni i Hercegovini na području opština Goražde, Pale i Pale-Prača implementiraju se aktivnosti na razvoju poljoprivrede i unaprijeđenju stanja poljoprivrednih aktivnosti.\nWorld Vision je hrišćanska organizacija za pomoć, razvoj i zagovaranje, posvećena radu sa djecom, porodicama i zajednicama kako bi prevazišli siromaštvo i nepravdu. Inspirisan hrišćanskim vrijednostima, World Vision je posvećen radu sa najugroženijim grupama. World Vision je međunarodna, humanitarna organizacija koja radi u preko 100 zemalja. Osnovan je 1950. godine, a od 1994. djeluje u Bosni i Hercegovini.\nRazvojno područje Jahorina, koje obuhvata opštine Goražde, Pale i Pale-Prača, započelo je sa radom 2009. godine i od tada je u ovim zajednicama implementiran veliki broj projekata u oblasti obrazovanja, zdravstva, poljoprivrede, civilnog društva, hitne pomoći poplavama pogođenim područjima i sl.\nOvim putem World Vision BiH poziva sve nevladine organizacije (uključujući, ali ne limitirano udruženja poljoprivrednika, udruženja pčelara i sl.) da svojim projektima iz oblasti poljoprivrede i unaprijeđenja poljoprivrednih aktivnosti na području ranije pomenutih opština konkurišu za dodjelu sredstava World Vision-a namjenjenih za implementaciju lokalnih projektnih aktivnosti.\nU prilogu ovog teksta se nalaze uslovi apliciranja, kao i formular za apliciranje projektnih prijedloga. Rok za dostavu prijedloga projekata je 21. februar 2013. godine (četvrtak) do 17.00 sati.\n– Poziv za dostavljanje prijedloga projakata\n– Uslovi apliciranja\n– Projektna Aplikacija WVI 2013\n– Logički okvir rada\n– Akcioni plan\n– Programski ciljevi ADP Jahorina\nPrethodni članakPlanirani prihodi 220.000 KM\nNaredni članakObilježen dan bezbijednosti interneta


Terenska (Face to face) istraživanja\nOtvoren je novi CATI centar\nU prostorijama State otvoren je novi CATI centar\nCATI tehnologija omogućava telefonsko anketiranje. Ovaj vid anketiranja nailazi na sve veću primenu, ponajviše zbog manjih troškova istraživanja i veće brzine prikupljanja podataka.\nTelefonske ankete imaju široku primenu kao metoda prikupljanja primarnih podataka. Posebno važno mesto ima u početnim fazama velikih istraživačkih projekata, u fazi definisanja problema, izradi i testiranju instrumentarija za prikupljanje podataka, kao i u test fazi (pilot projekat).\nKoraci u istraživanju\nU praksi se najčešće primenjuje projektni pristup istraživanjima. U zavisnosti od definisanih problema, razlikuju se i vidovi istraživanja.\nFormulisanje problema i zahteva\nPrirodna težnja kompanija jeste da povećavaju profit. Marketing kao poslovna funkcija ima zadatak upravo da integriše ukupne napore zaposlenih u svim sektorima i sublimira ih u poruke kojima kompanija komunicira sa okruženjem.\nS obzirom na snagu medija koji su neizostavni u toj komunikaciji, nameće se pojam društvene odgovornosti kao ultimatum vremena u kom živimo.\nOdgovornost tržišno orijentisanih kompanija i njihovih zaposlenih jeste da stalno uče, kako bi svoj posao obavljali na delotvorniji i efikasniji način.\nOvo čini tržišta konkurentnijim, živote pojedinaca produktivnijim i štedi ograničene resurse koje treba sačuvati za naredne generacije.\nNa svim poljima ljudskog angažovanja, za pojedina postoji i fizička i mentalna granica koju može dostići. Ukoliko se povećavaju veličina i složenost aktivnosti u koju je individua uključena, onda pojedinci moraju da se združe kako bi uspeli da zajedničkim snagama obave ono što ne bi mogli ako nastave da rade nezavisno jedni od drugih; oni tako čine organizaciju.\nTe organizacije postoje u umetnosti, nauci, oružanim snagama, industriji, trgovini, finansijama i u neprofitnim organizacijama, i njihov sastav broji od dva do, teoretski, beskonačno mnogo članova. Ipak, jedan je faktor zajednički za sve te organizacije: ma koji krajnji rezultat tražile, ako neće da se brzo pretvore u anarhističnu zbrku, njih mora neko da vodi, da njima upravlja i rukovodi. Različitim kostima koje čine kostur i mišićima (pojedinca) potreban je zajednički centralni nervni sistem (menadžment) koji će kontrolisati i voditi naizgled odvojene telesne (organizacione) delove u cilju postizanja nekog namernog cilja.\nSTATA.RS DOO Beograd\nAgencija specijalizovana za istraživanje tržišta i istraživanje javnog mnjenja.


POSLEDNJI UDARAC DIKTATORSKOM DPS REŽIMU: Stevan Katić proglasio pobedu u Herceg Novom | Novosti.rs\nKatić je rekao da "Demokratska partija socijalista nestaje sa političke scene", prenele su podgoričke ''Vijesti''.\n- Neka se raduje Herceg Novi i čitava Crna Gora - rekao je Katić.\nPrethodno je lider Prave Crne Gore Marko Milačić saopštio da je prema projekcijama te stranke, koalicija "Ni lijevo, ni desno. Pravac Novi" osvojila 37,8 odsto glasova, odnosno 10 mandata.\n- DPS je u odnosu na rezultat iz 2017. pala za 30 odsto i ima ispod 3.000 birača u ovom trenutku i to je ključna poruka koju je Herceg Novi poslao - kazao je Milaćić.\nRekao je da je koalicija Za budućnost Herceg Novog i Boke osvojila 19,81 odsto glasova ili sedam mandata, koalicija "Evropski tim za Herceg Novi" okupljena oko DPS 19,1 odsto, odnosno šest mandata, Prava Crna Gora 5,1 odsto odnosno jedan i dva mandata, Novska lista sedam mandata i URA 8,13 odsto, odnosno dva mandata.\nOn je kazao da je ovaj rezulatat očekivan i da su to bile projekcije Demokrata.\n- Rezulatat je veći kad vididte protiv čega smo se borili, od centara moći, organizovanih grupa, i sve te prljave kampanje, kazao je Katić.\nIstakao je da je Herceg Novi zadao "poslednji udarac diktatorskom režimu".\nAktuelnu vladajuću koaliciju čine Demokrate, DF, Novska lista i SNP. Predsednik Opštine je Stevan Katić, dok je na čelu Skupštine Nikola Samardžić, obojica članovi Demokrata.\nHerceg Novi DPS Stevan Katić lokalni izbori u Herceg Novom Marko MIlačić Prava Crna Gora "Ni lijevo Herceg Novi izbori Crna Gora Milo Đukanović Srbi u Crnoj Gori DF SNP CG Nikola Samardžić\nKRIVOKAPIĆU VAŽNIJI BEČIĆ OD CRKVE: Nije se pojavio na skupu "Sveti Vasilije Ostroški - 350 godina od predstavljanja"\nALEKSA SE PERE ZBOG SREBRENICE? Bečić će glasati za Rezoluciju o genocidu u Pivi i Velici - "Počeo je proces suočavanja sa prošlošću"\n28. 07. 2021. u 09:48\nJEDNIMA FOTELJE, DRUGIMA BONOVI: Dok stranke dele funkcije, građanima daju vaučere za hranu\n28. 07. 2021. u 08:38\nSRBA U BUDŽETU NEMA! Vlada Crne Gore, poput prethodnih, nastavila sa diskriminacijom srpskih institucija\nMADA se očekivalo da će nova vlada Crne Gore posle pada Đukanovićevog režima finansijski pomoći rad srpskih institucija to se nije dogodilo, a poslednja nada je nestala kada je u Skupštini usvojen budžet bez stavke o Srbima, dok je zdušno nastavljeno sa obilatom pomoći crnogorskim i dukljanskim institucijama.\n28. 07. 2021. u 07:39\nDELTA SOJ NA "PREPOZNAVANJU": Zdravstveni sistem spreman za novi talas\n28. 07. 2021. u 06:34\n12:00 "Moji podaci za banku" - primer strateškog partnerstva države i privatnog sektora\nSlavica Pavlović – predsednik Izvršnog odbora Eurobank


Angela Merkel podržala Sulejmana Tihića i transformaciju OHR-a | Kliker.info\nIvanić je izjavio da je s Merkelovom najviše razgovarao o predizbornoj kampanji u BiH, ali i o procesima koji će uslijediti poslije izbora. "Merkelova je istakla snažnu podršku transformaciji OHR-a i potrebi da BiH sama stane na svoje noge, ističući da će Njemačka i dalje ostati prisutna u BiH", izjavio je Ivanić, ocjenjujući da Njemačka postaje jedan od ključnih aktera u BiH jer će, pored visokog predstavnika, imati i budućeg komandanta EUFOR-a. On je Merkelovu zamolio da Njemačka tokom predsjedavanja Evropskom unijom zadrži pažnju na Balkanu, te učini sve da olakša vizni režim bh. građanima, ocjenjujući da bi to bio najbolji doprinos stabilizaciji prilika u našoj zemlji. Ivanić je kazao da je od kolega iz CDU zatražio da još snažnije podrže PDP i druge članice Evropske narodne partije (EPP), najbrojnije političke grupacije u Evropskom parlamentu. "Ulazak EPP, posebno kroz CDU u partijske odnose u BiH, je izuzetno pozitivan jer će PDP-u dati mogućnost da proširi međunarodno djelovanje i afirmiše svoje ideje", naglasio je Ivanić.\nNjemački kancelar Angela Merkel podržala je dosadašnju ulogu predsjedavajućeg Predsjedništva BiH Sulejmana Tihića, kao jednog od inicijatora i lidera reformi i približavanja BiH Evropskoj uniji i NATO-u, saopćeno je juče iz Tihićevog kabineta.\n"Merkelova je izrazila nadu da će Tihić i nakon predstojećih izbora nastaviti da predvodi reformski proces u BiH, s ciljem osiguranja trajne stabilnosti u BiH i njenog bržeg evroatlantskog integrisanja", navodi se u saopćenju.